Ictiqaadka Muslimiinta | maktabadda | Af-Soomaaliga\nmaktabadda | Af-Soomaaliga\nhoyga dhigaalka afkeenna hooyo\nCategory Archives: Ictiqaadka Muslimiinta\n06/06/2014 Ictiqaadka MuslimiintaSheekh Muxammad as-Saalix al-Cutheymiinmaamule\nCaqiidatu Ahlu Sunna wal-Jamaaca\nAllaah u baahne:\nMuxammad as-Saalix al-Cutheymiin\nWaxaa Af-Soomaali u Tarjumay\nYuusuf Cabdulcasiis Muxammad\nWaxaa hordhaca leh, naqtiimayna qaybta Af-Soomaaliga\nCabdul-Casiis Xasan Yacquub\nIslaamka wuxuu ka xoreeyey qofkiisa inuu addoon u ahaado, ka dambeeyo, isu liido, kalgaceyl dhan oo kaamil ah u hayo cidaan Allaah aheyn (SW).\nQofka Muslimka dhabta ahina waxa uu ugu hoggaansami dadka kale darajaday doonaan ha lahaadeene oo keliya waa wixii uu Alla jideeyey (SW). Hadduu cid jeclaan waa Allaah darti wuxuu u jeclaan, hadduu cid nicina wuxuu u nici Alla darti iyo ka fogaanshaha qofkaa u nici dariiqa iyo dowgii Alle, taana sababteeda waa caqiidada ah mowduuca kitaabkan.\nAllaah walaalayaal wuxuu ku sharfay Aadanaha caqliga uu siiyey, si uu ugu kala saaro wanaagga iyo xumaha, kheyrka iyo sharka, ulana kaashado ogaanshaha asraarta kownka. aayadaha Allaah iyo barashada kitaabka uu soo dejiyey iyo sunnada bilan ee rasuulkuu soo diray Muxammad (SCW) iyo dhaqan gelintooda.\nWaxaynu ogsoonnahay walaalayaal in dunida maanta ay la liiceyso jahli dhaqan, dulmi, xin, qowmiyad iyo qabyaaladba leh, burbur dhaqaale, fasaad, gaajo iyo faqri, cudur iwm, taana waxa weeye sababteeda, fogaanshaha dadka badidood nuxurka iyo dhuuxa caqiidada Isaamka iyo hirgelin la’aanteeda qof iyo bulshaba.\nUmmad waxay ku istaagi kadhaa, horumar dhab ah iyo horukac ku gaari kadhaa waa Iimaan iyo Alla ka cabsi. Haddii taa laga waayana waxay mudan oo lagu abaal marin nolol ciriiri ah adduunka, aakhiradana cadaab adag –Allaah magantiye–, marnaba lagama yaabo in ay ummadi ka kacdo kufka, mugdiga iyo habowga ay ku jidho, inay Allaah u noqdaan mooyaane, dhaqan geliyaanna caqiidada xaqa ah.\nCaqiidada Islaamakana kolka la dhaqan geliyo waxay u soo saari Aadanaha miro dhaxal gal ah, una horseedi himilooyin sare ee la higsado. Waxay ku hoggaamin qofka iyo bulshadaba Jidka toosan ee Allaah, iyo hanuun wacan. Waxaa ku tarmi Allaah idinki ku miro dhalin kheyrka oo idil, kuna jirrid iyo xidid go’i hirgelinta caqiidada sharka iyo xumaha oo idil.\nSidaa awgeed, waxaynu idiin kugu soo gudbin walaalayaal bogagga soo socda Ictiqaadka Muslimiinta iyo waxa ay rumeysan yihiin, ee ah kitaab caqiido ah uu tarjumay walaalkeen Yuusuf Cabdul-Casiis Muxammad, aniguna aan turxaan bixiyey, naqtiimay, hordhaca, daabacaadda iyo soo if bixintiisa ka shaqeeyey.\nWaxaana Allaah (SW) ka baryi inuu ka abaal mariyo cid kastoo Iimaan iyo ixtisaab (xag Alla ka tirsi) uga qayb qaatay maal ama xoogba soo-saarka buuggan, ama gacan ka geysta fidinta iyo uga faa’ideyntiisa shacbiga Soomaaliyeed. Allana waa mid maqal badan, muraadka addoomahiisa sahla. Mahadna Allaah baa leh, nabad iyo naxariisna nebigeennii korkiisa ha ahaato. ehelka iyo asxaabtiisii dhammaan iyo cid kastoo xaqa ku raacda (Aami. Aamiin. Aamiin.)\nMahad Alla baa leh, nabad iyo naxariisna nebigeennii korkiisa ha ahaato, ehelka iyo asxaabtiisii.\nWaxaan daalacday caqiidada qiimaha leh ee Muslimiinta iyadoo kooban ee uu soo diyaariyey walaalkeen al-Callaama Sh. Muxammad as-Saalix Al-Cuthaymiin, waana wada dhageystay.\nWaxay kulmisay, bandhig wanaagsanna u tahay caqiidada Ehlu Sunnaha iyo Jamaacada, gaar ahaan arrimaha la xiriira ku mideynta Allaah afcaashiisa, magacyada iyo tilmaamahiisa.iyo ilaahnimadaba, rumeynta malaa’igta Alla, kutubta iyo rusushiisa, maalinta qiyaamaha, qaddarka kheyrka iyo sharkiisaba.\nWuxuuna walaalkeen si wacan uga shaqeeyey diyaarinta buuggan iyo isku dubbaridkiisa, waxaana aan shaki ku jirin inuu kitaabkan ka faa’ideysanayo qof kastoo cilmi iyo xaq doon ah.\nKitaabkan wuxuu sidoo kale xambaarsan yahay faa’idooyin badan ee la xiriira Ictiqaadka Muslimiinta iyo waxa ay rumeysan yihiin, ee Allaah ha ka abaal mariyo walaalkeen, aqoon, hanuun iyo ajarna ha ka siiyo, kitaabkiisana ha ka yeelo mid lagu intifaaco iyo qoraalladiisa kaleba, hana innaga yeelo innagga. qoraha iyo walaaladeen kaleba kuwa xaqa raaca ee ku dhaqma, dadkana dhabbaha Allaah ugu yeera si aragtisan iyo aqoon sare leh.\nAllana waa mid dhow maqal badanna.\nWaxaa sidaa yiri ee laga qoray Cabdul-Casiis ibn Baaz –Allaaha dembigiisa dhaafee–, nabad iyo naxariisina Nebigeennii korkiisa Allaah ha ka yeelo, ehelka iyo asxaabtiisii.\nWuxuu Alla rasuulkiisa Muxamad (SCW) ku soo diray hanuun iyo diin xaq ah, wuxuuna caalamka u ahaa naxariis, wuxuu kaloo ahaa mid uu ku daydo qofkii cibaadeysanaya, xujona ku ah khalqiga.\nKitaabkii lagu soo dejiyey Nabi Muxamad iyo xikmadduba waxay caddeeyeen wax walba oo uu ku jiro wanaagga dadka iyo toosnida axwaasha diintooda iyo aduunyadooda, sida caqiidada saxda ah, acmaasha san, dhaqanka, akhlaaqda suubban iyo aadaabta sare, nabiguna naxariis iyo nabadgelyo Allaah ha siiyee, wuxuu ummaddiisa kaga tegey diin xaqnimadeedu caddahay oo habeenkeeda iyo maalinteeduba isku mid yihiin, oo aannu ka leexanayn qof hoogey mooyee.\nTaasayna ku socotey ummaddii Alla iyo rasuulkiisii adeecday, waxayna ahaayeen kuwa ugu khayr badan dadka, kuwaasi waxay ahaayen Asxaabtii, Taabiciintii iyo intii wanaaga ku raacday, waxay hirgeliyeen oo qabsadeen shareecada iyo dariiqii nabigu falay oo ay ku qabsadeen gows-dambeedyada, iyagoon waxba ka tegin hadday tahay caqiido, cibaado, akhlaaq iyo aadaabba. Markaasay noqdeen qolada xaqa ku taagan oo garab siisa, aysanna dhibayn ciddii garabkooda ka baxda ama khilaafta ilaa amarka Alla ka yimaado, iyadoo sidaasi arrintu tahay.\nHaddaba annagu –Alla mahadiye– waxaannu ku soconaynaa raadkoodii, waxaanan ku hagaageynaa meeshay mareen iyo dhaqankoodii waafaqsanaa Qur’aanka iyo axaadiista saxiixa ah, taas waxaan u leennahay xusitaan nicmada Allaah iyo caddayn waxa laga doonayo qof walba oo mu’min ah.\nAlla waxaan weydiisanaynaa inuu nagu sugo annaga iyo walaalaheen Muslimiinta ahba kalimada xaqa ah, nolosha adduunka iyo tan aakhiroba, uuna xaggiisa nooga hibeeyo naxariis asagaa Wahaab ahe.\nMowduucaan – caqiidada Muslimka – ahmiyaddiisa iyo siduu ugu kala tagsan yahay ra’yiga dadku, ayaan jeclaystay inaan si kooban u qoro caqiidadeenna. taasoo ah caqiidada Ahlu Sunnaha iyo Jamaacada. waana rumaynta Alla, Malaa’igtiisa. Kutubtiisa, Rusushiisa, Maalinta Aakhiro, Qaddarka khayrkiisa iyo sharkiisa. Waxaan Alla weydiisanaynaa inuu ka dhigo camalkan mid khaalis u ah wajigiisa, waafaqsanna raalinnimadiisa, kuna anfoco addoomihiisa.\nCaqiidadeennu waa: rumaynta Alla, Malaa’igtiisa, Kutubtiisa, Rusushiisa, Maalinta Aakhiro, Qaddarka khayrkiisa iyo sharkiisa.\nWaxaynu rumeysannahay rabbinimada Allaaha weyn, inuu yahay rabbiga wax abuuray ee boqorka ah, maamula arrinka uunka oo idil.\nWaxaynu rumeysannahay Ilaahnimada Rabbigeenna weyn, inuu yahay Ilaaha qura ee xaqa lagu caabudo, wax walba oo isaga ka soo hara oo la caabudona in xaq darro lagu caabudo.\nWaxaynu rumeysannahay magacyada Alla iyo tilmaamahiisa inuu leeyahay magacyo wanaagasan iyo tilmaamo suubban, kaamil ah oo sare.\nWaxaynu rumeysannahay in Alla ku keli iyo gaar yahay oo aan lala wadaagin Rabbinimadiisa, howlahiisa, Ilaahnimadiisa, Magacyadiisa iyo tilmaamahiisa. Alla wuxuu yiri:\n“Alla waa Rabbiga abuuray, maamula, lehna samooyinka iyo dhulka iyo inta u dhaxaysa, ee isaga caabud, kuna samir cibaadadiisa, miyaad garan cid ku magac ah.”\nSuuradda Maryam – Aayadda 65.\nWaxaynu rumeysannahay siduu Allahii Casiiska ahaa yiri:\nOo macnaheedu yahay:\n“Alla mooyee ilaah kale oo xaq lagu caabudo ma jiro, waana noolaha u heeganka ah, una quma danta addoomihiisa, lulmo iyo hurdo midna ma qabato, isaga ayaa leh samooyinka iyo dhulka iyo inta dhexdooda ah, qofkeebaa agtiisa ka shafeeca qaadi kara idan la’aanti, wuxuu ogyahay oo la socdaa wax walbo oo la xiriira addoomahiisa, addoomihiisu ma koobi karaan wax cilmigiisa ka mida, intuu doono mooyee. Kursigiisu waa ka weyn yahay samooyinka iyo dhulka, mana dhibayso dhowristooda waana sarreeyaha weyn.”\nSuuradda Al-Baqara – Aayadda 255\nWaxaynu rumeysannahay, siduu Allaahii Casiiska ahaa yiri:\n“Alla waa ilaaha isaga mooye aan cid kale xaq lagu caabudin, waana ogyahay maqanaha dhici doona iyo waxa joogaba. waa naxariiste guud iyo naxariiste gaarba, waa Allaaha isaga mooyee aan cid kale xaq lagu caabudin. Waa boqor Qudduus, Salaam ah, ka hufan kana maran ceeb iyo nuqsaan oo dhan, waa Mu’min (muujiya waxay rushushiisa iyo nebiyadiisa xaq la yimaadeen, ku ayidana aayado ka marag kici dhabta risaaladooda), nabadgeliyana Mu’miniinta, Muheymin (wax walba dhowraya), Casiis (Adag aan laga lib keeni karin) Jabbaar (kaba jabanka, deeqtoonsiiya saboolka) qasbin badan, dulleeyana dadka ehlu kibirka ah iyo isla weynida weynanka iyo cadamada u saaxiib ah ee ka hufan ceeb iyo nuqsaan oo dhan, dulmi iyo xadgudub, waana ka hufan yahay, kana sarreeyaa waxay la wadaajiyeen. Alla waa kaa wax abuura, wax unka. wax masawira (wax walibuu abuuray qaab iyo suurad lagu garto u yeelay), wuxuu leeyahay magacyo wanaagasan, waxaana ku tasbiixsada ee ceeb iyo nuqsaan ka hufa inta samooyinka iyo dhulka ku sugan, asagaana casiis, ah xikmadana u saaxiib ah.\nSuuradda Al-Xashar – Ayaadda 22-24.\nWaxaynu rumeysannahay in Alla leeyahay samooyinka iyo dhulka. Alla wuxuu yiri:\nOo macnaheedu yahay\n“Alla ayey u sugnaadeen lahaanshada cirka iyo dhulka, wuxuu doono ayuu abuuraa, qofkii uu doono gabdho ayuu siiyaa. qofkii uu doonona wiilal ayuu siiyaa, ama isugu daraa wiilal iyo gabdho, qofkii uu doonona madhaleys ayuu ka dhigaa, waana ku cilmi badan,wax walbana isagaa qaddara, awoodna leh.”\nSuuradda Shuuraa – Ayaadda 49-50.\nWaxaynu rumeysannahay siduu Allaha Casiiska ahaa yiri:\n“Alla wax la mida ma jiraan, waana maqal iyo arag badan yahay, wuxuu leeyahay hoggaaminta samooyinka iyo dhulka, qofkuu doono ayuu irsaaqda u fidiyaa, ama ku ciriiriyaa, wax walbana waa ogyahay.”\nSuuradda Shuuraa – Aayadda 11-12\nWaxaynu rumeysannahay siduu Allaahii Casiiska ahaa yiri:\nNaf walba oo dhulka joogta Alla ayaa irsaaqaddeeda haya, halkay ku sugan tahay iyo halkay ku xarootona wuu la socdaa, dhammaan waxay ku qoran yihiin kitaab faahfaahsan.”\nSuuradda Huud – Aayadda 6\n“Ilaahay furayaasha maqanaha dhici ayuu hayaa, isaga mooye cid kale ma oga maqanaha, wuxuuna ogyahay wixii badda iyo birriga ku jira, caleen kasta oo geed ka soo dhacda wuu la socdaa, mir meel mugdiya yaal, mid qoyan iyo mid qallalanba waxay ku wada yaalan kitaab bayaan ah.”\nSuuradda Al-Ancaam – Aayadda 59\n“Ilaahay ayaa og xilliga Qiyaamahu dhici, keena roobka, wuxuuna ogyahay waxa ilma sidaha ku jira, qof ogi ma jiro wuxuu berri heli doono ama haleeli, qofna ma oga meeshuu ku dhiman doono, Ilaahay waa cilmi badan yahay waana xog-ogaal.”\nSuuradda Luqmaan – Aayadda 34\nWaxaynu rumeysannahay in Ilaahay hadlo. uuna ku hadlo wuxuu doono, goortii uu doono, iyo siduu doono, sida ay aayadahan Qur’aanka ahi muujin:\n“Ilaahay Nabi Muuse la hadlid dhaba ayuu la hadlay.”\nSuuradda Al-Nisaa – Aayadda 164\n“Waqti xus uu Nabi Muuse ballanteenii u yimid oo uu Rabbigi la hadlay.”\nSuuradda Al-Acraaf – Aayadda 143\n“Waxaannu uga yeernay buurta dhinaceeda midig, waana soo dhaweynnay oo la faqnay.”\nSuuradda Maryam – Aayadda 52\n“Hadday baddu ahaan lahayd khad lagu qoro hadalka Ilaahay, baddu waa dhammaan lahayd iyadoon hadalka Ilaahay dhammaan – iyo awaamirta ka soo fula.”\nSuuradda Al-Kahaf – Aayadda 109\nWuxuu sidoo kale Rabbigeen yiri:\n“Haddii waxa dhir dhulka ku yaal qalmaan laga dhigo. toddobo badood oo isku furanna khad laga dhigo, si loogu qoro hadalka Ilaahay, hadalka Ilaahay dhammaan maayo, Ilaahay waa Casiis Xakiim ah.”\nSuuradda Luqmaan – Aayadda 27\nWaxaynu rumeysannahay in hadalka Ilaahay ugu run badan yahay hadallada, xeerarka iyo qawaaniintiisuna ugu caadilsan tahay, cid ka sheeko wanaagsanina ayan jirin. Alla wuxuu yiri:\n(وَتَمَّتْ كَلِمَتُ رَبِّكَ صِدْقًا وَعَدْلًا)\n“Rabbigaa hadalkiisu wuxuu ku idil yahay run iyo caddaalad.”\nSuuradda Al-Ancaam – Aayadda 115\nSidoo kale wuxuu yiri:\n(وَمَنْ أَصْدَقُ مِنَ اللَّهِ حَدِيثًا)\n“Yaa Alla xagga warka kaga run badan!”\nSuuradda Al-Nisaa – Aayadda 87\nWaxaynu rumeysannahay in Qur’aanka Kariimka ahi hadalkii Alle yahay, oo uu dhabnimo ugu hadlay, una soo dhiibay Malag Jibriil, Jibriilna ku soo dejiyey Nabiga qalbigiisa naxariis iyo nabadgelyo Allaa ha siiyee.\nAlla wuxuu yin:\n“Ku dheh Nabi Allow: ruuxul qudus (Jibriil) ayaa Rabbigaa xaggiisa dhabnimo uga soo dejiyey Qur’aanka.”\nSuuradda Al-Naxal – Aayadda 102\nSidoo kale Alla wuxuu yiri:\n“Ku dheh Nabi Allow, Qur’aanku waa kii Ilaahay soo dejiyey, ruuxul amiinna (Jibriil) ku soo dejiyey qalbigaaga, si aid uga mid noqoto kuwa dadka u diga, Qur’aankaas oo lagu soo dejiyey af-Carabi bayaan ah.”\nSuuradda Al-Shucaraa’ – Aayadda 192-195\nWaxaynu rumeysannahay in Ilaahay kor jiro (samada) oo uu ka sarreeyo carshiga kagana korreeye khalqigiisa daatadiisa iyo sifaadkiisaba, waxaana u daliil ah aayadahan Qur’aanka:\n“Ilaahay waa sarreeyaa waana weyn yahay.”\n“Ilaahay waa Qaahirka ka saro ahaaday addoomihiisa waana Xakiim xogogaal ah.”\nSuuradda Al-Ancaam – Aayadda 18\n“Rabbi samooyinka iyo dhulka wuxuu ku abuuray lix maalmood, kaddibna wuxuu sare ahaaday carshiga korkiisa, isagoo halkaa ka maamulaya umuurta uunka oo idil.”\nSuuradda Yuunis – Aayadda 3\nSare ahaanta Alla carshiga – samooyinka ka shisheeya – uu sare ahaaday waa daatadiisa oo sarraysa sarrayn gaar ah, una qalanta weynankiisa iyo cadamadiisa oo qaabkeeda isaga mooyee cid kale aanay garaneyn.\nWaxaynu rumeysannahay in Ilaahay kor jiro (samada) cilmiga iyo aqoontiisana kula joogo khalqigiisa isagoo carshigiisa ka sarreeya. uuna og yahay axwaashooda, oo uu maqlayo hadalkooda arkayona waxay samaynayaan maamulayona arrimahooda, oo uu irsaaqayo kan saboolka ah, kan jabanna kabayo, Ilaahay boqortooyada ciddii uu doonuu siiyaa, ciddii uu doonana waa ka qaadaa, ciddii uu doono cisi iyo sharaf ayuu siiyaa, ciddii uu doonana waa dulleeyaa, khayrkuna gacantiisuu ku jiraa, wax walbana isagaa awooda. Ilaaha sidaas xaalkiisu yahay waa inuu xaqiiq ahaan khalqigiisa la jooga, isagoo dhab ahaan samada jiro, carshigiisa ka sarreeya. Alla wuxuu yiri:\n“Ilaahay cidna uma eka, waana kaa maqlaya oo wax arkaya.”\nSuuradda Shuuraa – Aayadda 11\nOran mayno siday Jahmiyada iyo kuwa la halmaala in Ilaahay ku dhex jiro addoomahiisa, waxaanan u aragnaa in qofkii sidaas yiraahda uu gaal yahay ama dhunsan yahay, waayo Ilaahay nuqsaan aan habboonayn ayuu ku sifeeyey.\nWaxaynu rumeysannahay sida Nabigeen naxariis iyo nabedgelyo Allaah siiyee noo sheegay, in Ilaahay u soo dego samada adduunyada habeen walba marka habeenka saddex daloolkiisa dambe harto, oo uu yiraahdo yaa i baryaya oo aan ka ajiibaa, yaa wax weydiisanaya oo aan siiyaa, yaa dambi dhaaf i weydiisanaya oo aan ka aqbalaa?\nWaxaynu rumeysannahay in Ilaahay maalinta Qiyaame uu imaan si uu u kala saaro addoomihiisa. Ilaahay wuxuu yiri:\n“Dadka ha ka joogeen ku caasinta Rabbi, haddii dhulka la burburiyo oo Nabi Allow Rabbigaa yimaado malaa’igtoo saf saf ah, oo maalintaas Jahannama la keeno, maalintaa ayaa dadku waansamayaa, maxayse waanadu kolkaa u tari?”\nSuuradda Al-Fajar – Aayadda 22\nWaxaynu rumeysannahay in Ilaahay:\n“wixii uu doono sameeya.”\nSuuradda Al-Buruuj – Aayadda 16\nWaxaynu rumeysannahay in doonista Alla laba nooc tahay, doonis kowni ah ee la xiriira maamuulka guud ee uunka iyo wuxuu ka dooni, oo Ilaahay amarkiisa ku dhacayo, taasoo aysan ka dhalaneyn in Ilaahay jecel yahay arrintaas. Taasi waa tan macnaheedu yahay doonista (Mashii’ada). Alla wuxuu yiri:\n“Hadduu Ilaahay doono maysan dirireen, laakiin, Ilaahay wuxuu doono ayuu sameeyaa.”\nSuuradda Al-Baqara – Aayadda 253\n“Hadduu Ilaahay doonayo inuu idin dhumiyo isagaa Rabbigiin ah.”\nSuuradda Huud – Aayadda 34\nDoonista kale waa u hoggaansanka sharciguu dhigay, qofkuna xor u yahay, taasoo ay ka dhalanayso in qofkii la yimaada uu noqdo ruux Ilaahay jecel yahay.\nAlla wuxuu yiri:\n“Ilaahay wuxuu doonayaa inuu idin ka toobad aqbalo – oo aad dhabbaha toosan raacdaan, xaqana u noqotan.”\nSuuradda Al-Nisaa – Aayadda 27\nWaxaynu rumeysannahay in Ilaahay doonistiisa kowniga ah iyo tiisa sharciga ahiba raacsan yihiin xikmaddiisa, oo wax walba oo Ilaahay dunida ka xukmiyo ama sharci ahaan addoomihiisu ku caabudaan ay tahay xikmad waafaqsan aqoontiisa sare, aan ogaanno taa, ama ha ka gaabiyo garaadkeennu.\nAlle wuxuu yiri:\n“Ilaahay sow ugu ma xikmad badna kuwa xikmadda leh?”\nSuuradda Al-Tiin – Aayadda 8\n“Qoladii wax yaqiinsanaysoy, yaa Ilaahay ka xukun wanaagsan?”\nSuuradda Al-Maa’ida – Aayadda 50\nWaxaynu rumeysannahay in Ilaahay jecel yahay adoommadiisa u hoggaansan, iyaguna jecel yihiin, sida Allaahii Casiiska ahaa yiri:\n“Nabi Allow ku dheh, haddaad jeceshihiin Ilaahay isoo raaca, wuu idin jeclaane.”\nSuuradda Aali Cimraan – Aayadda 31\n“Haddaad Ilaahay ku cassidaan, wuxuu la imaan doonaa qolo uu jecel yahay iyaguna jecel.”\nSuuradda Al-Maa’idah – Aayadda 54\nAlla wuxuu kaloo yiri:\n“Ilaahay wuxuu jecel yahay kuwa sabra.”\nSuuradda Aali Cimraan Aayadda 146\nWuxuu kaloo yiri:\n“Caddaalad fala Alla wuxuu jecel yahay kuwa caadiliinta ahe.”\nSuuradda Al-Xadiid Aayadda 9\n“Ixsaan fala Ilaahay wuxuu jecel yahay kuwa Muxsiniinta ahe.”\nSuuradda Al-Maa’idah Aayadda 93\nWaxaynu rumeysannahay in Ilaahay raalli noqdo kolkii la falo wuxuu jideeyey oo camal iyo hadalba leh, neceb yahayna in lala yimaado fal uu dadka ka reebay sida ku cad aayaddan:\n“Haddaad xaqa diiddaan Alla wuu idinka deeqtoon yahay, raallina ka ma aha addoomihiisu xaqa hareer maraan, haddaad ku shukridaanse raalli ayuu idiinka yahay.”\nSuuradda Al-Zumar Aayadda 7\n“Munaafiqiintu inay jihaadka u baxaan ayaa Alla nacay, markaasuu fariisiyey, waxaana lagu yiri la fariista kuwa fadhiya.”\nSuuradda Al-Tawba Aayadda 46\nWaxaynu rumeysannahay in Alla raalli ka yahay Mu’miniinta camalka suubban la yimid. Wuxuu Alla yiri:\n“Ilaahay raalli ayuu ka noqday Mu’miniinta iyaguna Ilaahay raalli ayey ka noqdeen. Taas waxaa leh qofkii Rabbigiis ka baqa.”\nSuuradda Al-Bayinah Aayadda 8\nWaxaynu rumeysannahay in Ilaahay u caroodo qofkii caro mutaysta ee xaqa hareer mara, ha ahaado gaal ama cid kalee.\nAlla wuxuu yiri isagoo munaafiqiinta tilmaamaya:\n“Duulka Ilaahay malaha xun ku malaynaysa musiibo xuni ha ku dhacdo, Ilaahayna waa u carooday.”\nSuuradda Al-Fatax Aayadda 6\n“Laakin qoladii gaalnimo qalbigoodu ku qanco caro Ilaahay ha ku dhacdo, waxayna leeyihiin cadaab weyn.”\nSuuradda Al-Naxal Aayadda 106\nWaxaynu rumeysannahay in Ilaahay leeyahay waji ku sifoobay weynaan iyo maamuusid, siduu Allaahii Casiiska ahaa yiri:\n“Baaqi ayuu noqonayaa Rabbigaa wajigiisa weynanka iyo maamusidda leh.”\nSuuradda Al-Raxmaan Aayadda 27\nWaxaynu rumeysannahay in Ilaahay leeyahay laba gacmood oo kariim ah oo waaweyn, waxaana u daliil ah taa aayaddan Qur’aanka ah:\n“Ilaahay labadiisa gacmood waa fidsan yihiin sidii uu doono ayuu wax u bixiyaa.”\nSuuradda Al-Maa’idah Aayadda 64\nIyo sidoo kale aayaddan:\n“Ilaahay qaddarintii uu mudnaa ma aysan qadarin, dhulka oo idilna qabashadiisa ayuu ku jiraa maalinta qiyaame, samooyinkuna midigtiisay ku duuban yihiin, Ilaahay wuu ka hufan yahay kana sarreeyaa waxa ay ugu shariig yeelayaan.”\nSuuradda Al-Zumar Aayadda 76\nWaxaynu rumeysannahay in Ilaahay leeyahay labo indhood oo dhab ah sida ay muujin kuna cad aayaddan Qur’aanka:\n“Nabi Nuuxow, doonta ku samee indhaheeenna iyo amarkeena.”\nSuuradda Huud Aayadda 37\nNabiguna naxariis iyo nabadgelyo Alla ha siiye wuxuu yiri:\n(Xijaabka Ilaahay waa nuur hadduu iska feydona, nuurka wajigiisa ka soo baxaa wuxuu gubi lahaa wixii khalqigiisa ah oo araggiisu gaaro.)\nAhlu Sunnuhu waxay isku raacsan yihiin in indhaha Ilaahay labo yihiin, taas waxaa ayidaya hadalkii Nabigu dajaalka ka yiri, kaasoo ahaa:\n(Waa cawiran yahay, Rabbigiinse ma cawirna.)\nWaxaynu rumeysannahay siduu Allaahi Casiiska ahaa yiri:\n“Ilaahay indho ma arki karaan aragti wada koobi, isaguna cid kasta wuu arkaa, waana Ladiif addoomadiisa u nugul, khabiir haya xogta cid iyo shey walba.”\nSuuradda Al-Ancaam Aayadda 103\nWaxaynu rumeysannahay in Mu’miniintu Rabbigood arkayaan maalinta qiyaame siduu Allaahii Casiiska ahaa yiri:\n“Wajiyo ayaa maalinta qiyaame ifaya oo Rabbigood eegaya.”\nSuuradda Al-Qiyaama Aayadda 22\nWaxaynu rumeysannahay in aysan jirin cid iyo shey Ilaahay lagu matalo. Waayo tilmaamahiisu waa wada kaamil. Wuxuu Alla yiri (SW):\n“Ilaahay wax lagu matalo ma jiraan, waxna wuu maqlaa waxna wuu arkaa.”\nSuuradda Al-Shuura Aayadda 11\n“Ilaahay lulmo iyo hurdo midna ma qabato.”\nSuuradda Al-Baqara Aayadda 255\nWaayo noloshiisa iyo qayuumiyadiisu (u qumidda danta addoomihiisa) waa kaamil. Waxaynu rumeysannahay in Ilaahay uusan cidna dulmineyn, waayo caadilnimadiisu waa kaamil, iyo inuusan moogayn waxay samaynayaan addoomihiisu, waayo ilaalintiisa iyo koobiddiisuba waa kaamil.\nWaxaynu rumeysannahay in Ilaahay uusan ka caajiseyn waxa samooyinka iyo dhulka jooga, waayo cilmigiisa iyo awooddiisuba waa kaamil.\n“Ilaahay hadduu shey damco, amarkiisu waa in uu yiraahdo ahow wuuna ahaanayaa.”\nSuuradda Yaasiin Aayadda 82\nIlaahay soo gaarimayso dhib iyo daal midna, waayo awooddiisu waa kaamil. Alla wuxuu yiri:\n“Samooyinka iyo dhulka iyo inta u dhexaysa waxaan ku abuurnay lix maalmood daalna (noogid iyo dhib midna) nama taaban.”\nSuuradda Qaaf Aayadda 38\nWaxaynu rumeysannahay in Ilaahay loo sugo wax walba oo isagu isu sugay ama Rasuulkiisu u sugay, sida inuu waji leeyahay, labo gacmood, labo indhood, cag, qoslo, raalli noqdo, caroodo, iyo guud ahaan magacyadiisa iyo tilmaamahiisa. Waxaynuna isla markaa ka fogaan laba shey oo waaweyn oo la isaga digey, kuwaasoo kala ah:\n1. Matalid, oo ah in qofku qalbigiisa iyo carrabkiisa ka yiraahdo: Tilmaamaha Ilaahay waxay la mid yihiin kuwa addoomahiisa.\n2. Suurayn (Takyiif): oo ah qofku qalbigiisa iyo carrabkiisa ka yiraahdo, qaabka tilmaanta Ilaahay waa sidaas iyo sidaas.\nWaxaynu rumeysannahay in Ilaahay laga hufo wax walba oo uu iska hufay ama Rasuulkiisu ka hufay, hufiddaasu waxay kulminaysaa nuqsaanka Ilaahay laga hufay in lidkeeda loo sugo oo kamaal ah.\nWaxaan ka aamusaynaa wixii Ilaahay iyo Rasuulkiisu ka aamuseen.\nWaxaan aragnaa in jidkaas ku socodkiisu waajib yahay, waayo wixii Ilaahay isu sugay ama iska hufay, waa war isagu iska sheegay isagaana naftiisa yaqaan, isagaana cid walba ka run badan oo ka war fiican, dadkuna Ilaahay cilmi kuma koobin.\nNabigu waxuu Alla u sugay ama ka hufay waa war uu xag Alla ka keenay, Nabiguna dadka asagaa Alla ugu aqoon badan oo Rabbigi cidna kama badiso.\nHadalka Ilaahay iyo kan Nabigu waxay ku fadhiyaan cilmi, run iyo caddayn kaamil ah, qofna cudur daar uma leh inuu diido ama ka shakiyo fulintiisa.\nSifaadka Ilaahay oo aan si duuduuban iyo faahfaahsanba usoo sheegnay, hadday tahay iyagoo la sugayo ama iyadoo Ilaahay nuqsaan laga hufayo, waxaannu u cuskanaynaa kitaabka Qur’aanka iyo axaadiista nabiga iyo siday ku tageen salafkii iyo iimaamyadii hanuunka ee ka dambeeyey.\nWaxaan u aragnaa inay waajib tahay in nusuusta Qur’aanka iyo axaadiista lagu socodsiiyo siday u muuqdaan, laguna xambaaro xaqiiqdooda Ilaahay ku habboon.\nWaxaan ka fognahay dariiqa kuwa dhunsan ee ka leexiyey nusuusta wixii Ilaahav iyo Rasuulkiisu uga jeedeen.\nWaxaan kale oo ka fognahay, dariiqa kuwa shaqa tiray tilmaamaha Ilaahay kana leexiyey wixii Ilaahay iyo Rasuulkiisu uga jeedeen.\nWaxaan kale oo ka fognahay, dariiqa kuwa xadgudbay oo sifaadka Ilaahay wax ku matalay ama isku kallifay inay qaabkeeda suureeyaan waxaan yaqiin ahaan u ognahay wixii ku soo arooray Qur’aanka iyo axaadiista Nabiga inay xaq yihiin, oo aanay iska hor imaanayn. Alla wuxuu yiri (SW):\n“Miyaanay Qur’aanka dhuuxaynin, haddii Ilaahay mooyee cid kale soo dejin lahayd, waxay ka heli lahaayeen iskhilaaf badan.”\nSuuradda Al-Nisaa Aayadda 82\nMaxaa yeelay, warkii iska hor yimaadaa wuxuu keenayaa inuu isbeeniyo taasina waa mid aan ka suuro geli karin hadalka Ilaahay iyo kan Nabiga (SCW).\nQofkii ku andacooda in Qur’aanka ama axaadiista ay iska hor imaanayaan ama ay isbeeninayaan waa qasad xumidiisa iyo qalbigiisa oo qalloocsan ee Ilaahay ha u toobad keeno hana ka fuqo baadinimadiisa.\nQofkii ismoodsiiya in Qur’aanka iyo axaadiista ay iska hor imanayaan ama isbeeninayaan waa cilmi iyo faham yaridiisa ama u fiirsi la’aantiisa ee cilmiga ha baaro, hana ku dadaalo inuu aad u dhuuxo, ilaa xaqu u muuqdo, hadaanuse u muuqan Ilaahay ha talo saarto, hana iska daayo is moodsiinta, hana yiraahdo siday yiraahdeen kuwii cilmiga raasikhiinta ku ahaa kuwaa oo yiri sida Alla inoo sheegayo:\n“Waxaan rumaynay wax walba oo xagga Rabigayo ka yimid.”\nSuuradda Aali-Cimraan Aayadda 7\nHana ogaado in Qur’aanka iyo axaadiistu aa isburineyn isna khilaafeyn.\nWaxaynu rumeysannahay in malaa’igta Ilaahay yihiin:\n“Addoomo la maamuusay oo aan Alla hadalkiisa ka hor mareyn amarkiisana ku shaqeeya.”\nSuuradda Al-Anbiyaa Aayadda 27\nAlla ayaa abuuray, nuur buuna ka abuuray, waxayna gudanayaan cibaadadiisa una hogaansameen adeeciddiisa.\nWuxuu Alla yiri (SW) isagoo malaa’igta ka warramaya:\n“Iskama weynaysiiyan cibaadada Alla kamana daalaan, habeen iyo maalin walbana waa tasbiixsadaan, caajis, taagdarro iyo jileecna kama galo.”\nSuuradda Al-Anbiyaa Aayadda 19\nAlla ayaa innaga xijaabay oo arki mayno, waxaase dhici karta in Rabbi tuso addoomihiisa qaarkood. Nabiguba wuxuu arkay malakul Jibriil oo sidii Ilaahay ku abuuray ah, isagoo lix boqol oo garab oo qariyey ufuqa (jihadii oo dhan).\nMalakul Jibriil wuxuu isugu matalay Maryam qof, wuuna la hadlay iyaduna wey la hadashay. Nabiga oo asxaabta la jooga ayuu u yimid isagoo nin u eg oo qofna uusan garaneyn calaamad safarna aysan ka muuqan, dharkiisuna aad u cadcad yahay, timihiisuna aad u madow yihiin, Nabiga ayuu la fariistay oo jilbaha jilbaha u saaray, gacmaha wuxuu saartay dhabta, Nabiga ayuu la hadlay Nabiguna waa la hadlay. Nabiguna asxaabta wuxuu u sheegay inuu Jibriil ahaa. Waxaan rumeysannahay in malaa’igtu leedahay shaqo lagu waajibiyey, waxaa ka mida Jibriil oo u xil saaran waxyiga xagga Alla laga soo dejinayo, loona soo dajinayo ciddii Alla doono oo ambiyadiisa iyo rusushiisa ka mida. Waxaa kale oo ka mida Miikaa’iil oo ka mas’uul ah roobka iyo wixii dhulka ka soo baxaya. Waxaa kale oo ka mida Israafiil oo u xilsaaran inuu buunka afuufo waqtiga sacqiga iyo soo bixinta mowtida. Waxaa kale oo ka mida Malakul Mowd oo u xilsaaran in uu ruuxda ka qaado dadku markay dhimanayaan, iyo Malaga buuraha ka mas’uulka ah, iyo Maalik oo naarta u xilsaaran.\nWaxaa kale oo ka mida malaa’ig ka mas’uul ah ilmaha uurka ku jira, iyo malaa’ig ka mas’uul ah ilaalinta dadka, iyo malaa’ig ka mas’uul ah qoridda dadka camalkooda, oo qof walba laba malag ayaa camalkiisa qoraysa iyo hadalka uu ku hadli.\nAlla wuxuu yiri (SW):\n“Dadka midigtooda iyo bidixdoodaba malag ayaa fadhiya oo waxay ku hadlaan qoraya.”\nSuuradda Qaaf Aayadda 18\nWaxaa kale oo ka mida malaa’ig ka mas’uul ah su’aasha meydka marka iilka la dhigo, laba malag ayaa u imanaysa meydka oo waxay weydiinayaan Rabbigiis, diintiisii iyo nabigiisii, markaa buu:\n“Alla wuxuu ku sugayaa Mu’miniinta adduun iyo aakhiroba qowlka toosan ee xaqa ah wuxuuna dhuminayaa daalimiinta, Alla wuxuu doono ayuu sameeyaa.”\nSuuradda Ibraahiim Aayadda 27\nWaxaa ka mida malaa’ig ka mas’uul ah ahlu jannaha:\n“Malaa’igtu ahlu jannaha illin walba ayey uga soo geleysaa Mu’miniinta iyagoo ku leh salaamu caleykum (nabadgelyo ayaad leedihiin) sabarkiinii badnaa aad ku mutaysateen waxaa liibaan leh daarta aayaha dambe.”\nSuuradda Al-Racad Aayadda 23\nNabigu wuxuu sheegay in ay soo galaan Baytul Macmuurka samada ku yaal – xadiis kale wuxuu ahaa in ay ku tukadaan – maalin walba toddobaatan kun oo malag oo aan dib ugu soo noqonayn, oo ay kuwo kale beddelayaan.\nWaxaynu rumaysannahay in Ilaah rusushiisa ku soo dejiyey kutub xujo ku ah caalamka, xujona u ah kuwa ku camal falaya, kutubtaas xikmad baraya dadka, kana daahirinaya shirkiga iyo dunuubtaba kolkay kutubtaas dhaqan geliyaan.\nWaxaynu rumaysannahay in Ilaahay ku soo dejiyey rasuul walba kitaab. Alla wuxuu yiri (SW):\n“Waxaa xaqiiq ah inaan rususheena la soo dirnay aayado cadcad oo aan ku soo dejinnay kitaab iyo miisaan si dadku xaqa u oogaan.”\nSuuradda Al-Xadiid Aayadda 25\nKutubtaas waxaan ka naqaan:\nA – Tawraad oo Ilaahay ku soo dejiyey Muuse, naxariis iyo nabadelyo Alla ha siiyee, wuxuuna ahaa kitaabkii u weynaa ee Banii Israa’iil lagu soo dejiyey:\n“Tawraad waxaa ku sugnaa hanuun iyo nuur ay ku xukumayeen nabiyadii Alla u hoggaansamay, Rabbaaniyiintii iyo axbaartii Yuhuuddaba, kitaabka Ilaahay oo xifdintiisa laga rabey awgeed, kitaabkaas oo ay markhaati ka ahaayeen xaqnimadiisa.”\nSuuradda Al-Maa’idah Aayadda 44\nB – Injiil oo Ilaahay ku soo dejiyey Nabi Ciise naxariis iyo nabad gelyo Alla ha siiyee, wuxuuna rumaynayay oo dhammaystirayey Tawraadda.\n“Waxaan siinnay Nabi Ciise Injiil oo xambaarsanaa hanuun iyo nuur, isagoo rumaynaya kitaabkii Tawraad ee ka horreeyey, waxaana ugu sugnaa mutaqiinta (kuwa Allaahood ka baqa) hanuun iyo waano.”\nSuuradda Al-Maa’idah Aayadda 46\nWaxaa kale oo Ilaahay u soo diray Nabi Ciise\n“Si uu ugu xalaaleeyo qoomkiisa wixii laga xarrimay qaarkood.”\nSuuradda Aali-Cimraan Aayadda 50\nC – Zabuur oo Ilaahay siiyey Daa’uud, naxariis iyo nabadgelyo Alla ha siiyee.\nD – Suxuftii Ibraahiim iyo Muuse, naxariis iyo nabadgelyo Ilaahay ha siiyee.\nE – Qur’aanka kariimka ah ee Ilaahay ku soo dejiyey Nabigiisii nabiyad lagu khatimay ee Muxamad ahaa (SCW).\n“Qur’aanku dadka wuxuu u yahay hanuun iyo caddayn hanuun ah, Qur’aankaasoo dadka u kala caddeynaya xaqa iyo baadilka.”\nSuuradda Al-Baqara Aayadda 185\n“Qur’aanku waa mid rumaynaya kutubtii ka horreysey, kuna ah muheymin (ilaaliye) dhowre muujin, sheegina waxii ka sax ah kutubtii hore iyo wixii laga doorriyay nuqsaan iyo siyaado midday tahayba.”\nIlaahay wuxuu ku nasakhay Qur’aanka dhammaan wixii kutub ka horreysey, wuxuuna ka ilaaaliyey dadka xun falaadkooda iyo kuwa dhunsan baadidooda. Alla wuxuu yiri:\n“Annagaa Qur’aanka soo dejinney, annagaana ilaalineyna.”\nSuuradda Al-Xijir Aayadda 9\nWaayo wuxuu ahaanayaa xujo hortaala aadamiga ilaa qiyaamaha.\nKutubtii horese waxay lahayd waqti ku dhamaanayey marka la soo dejiyo wax lagu nasakhayo, laguna caddaynayo badeliddii iyo doorintii lagu sameeyey, taasoo aanay ahayn mid laga ilaaliyey, sidaa awgeed waxaa ku dhacay doorin, siyaado iyo nuqsaanba leh. Alla wuxuu yiri (SW):\n“Yuhuudda waxaa ka mida qaar hadalka qasadkiisii ka leexinaya.”\nSuuradda Al-Nisaa Aayadda 46\n“Halaag iyo cuqubay leeyihiin kuwa kitaabka gacantooda ku qoray, kaddibna oronaya kani xagga Ilaahay ayuu ka yimid, si ay ugu qaataan qiimo jaban, halaag ayey ku mutaysteen waxay gacmahooda ku qoreen iyo waxay kasbadeenba.”\nSuuradda Al Baqara Aayadda 79\n“Ku dheh, yaa soo dejiyey kitaabkii Nabi Muuse la yimi kaasoo nuur iyo hanuun dadka u ahaa, adinkuna aad ka dhigteen warqado aad qaar muujisaan in badanna qariseen.”\nSuuradda Al-Ancaam Aayadda 91\n“Ahlu kitaabka waxa ka mida koox hadalkooda kitaabka ku daraya, si aad ugu malaysaan in hadalkaasi kitaabka ka mid yahay, kana mid ma aha kitaabka, waxay oronayaan xagga Ilaah ayuu ka yimid, kamana imaan xagga Ilaahay iyagoo og ayey Ilaahay been ka sheegayaan, ma dhici karto in qof Ilaahay siiyo kitaab, xukun iyo nabinnimo kaddibna dadka uu ku yiraahdo aniga i caabuda Ilaahay sokadi.”\nSuuradda Aali-Cimraan Aayadda 78\n“Ahlu kitaabow waxaa idiin yimid rasuulkayagii oo idiin caddaynaya in badan oo kamida waxaad qarineyseen ee kitaabka ka mid ahaa.”\nSuuradda Al-Maa’idah Aayadda 15\nIlaa Eebbe yiri:\n“Waxaa dhab ah inay gaaloobeen kuwii yiri Alla waa al-Masiix binu Maryam.”\nSuuradda Al-Maa’idah Aayadda 17\nWaxaynu rumeysannahay inuu Ilaahay rusul u soo diray addoomihiisa:\n“U bishaaraynaysa ciddii raacda oo u digeysa ciddii caasida, si dadku rususha marka loo soo diro kadib aanay xujo ugu helin – gaboodfalka ka dhaca iyo xaqa ay hareer mareen – Alla wuxuu ahaaday Casiis adag ee xikmad ku sifoobay.”\nSuuradda Al-Nisaa Aayadda 165\nWaxaynu rumeysannahay in rusushaas Nabi Nuux ugu horreeyey, Nabi Muxamadna u dambeeyey, siduu Alla yiri:\n“Nabi Allow waan kuu waxyooney sidii aannu ugu waxyooney Nabi Nuux iyo nabiyadii ka dambeeyey.”\nSuuradda Al-Nisaa Aayadda 163\n“Nabi Muxamad raggiinna mid ka mida aabbe uma ahayn, laakiin wuxuu ahaa rasuulkii Ilaahay iyo nabiyada kii lagu khatimay.”\nSuuradda Al-Axsaab Aayadda 40\nWaxaynu rumeysannahay rusushaas inay ugu fadli badnaayeen: Nabi Muxamad, Ibraahiimna ku xigo, dabadeedna Muuse, kaddibna Nuux, kaddibna Ciise; rusushaasi waa kuwa loola jeedo hadalkan Eebbe:\n“Nabi Allow xus waqti aannu ka qaadnay nabiyada ballantoodii iyo taanu kaa qaadnay adiga, Nuux, Ibraahiim, Muuse iyo Ciisa Ibnu Maryam, waxaynu ka qaadnay ballan adag.”\nSuuradda Al-Axsaab Aayadda 7\nWaxaynu icitiqaadsannahay in shareecada Nabi Muxamad, naxariis iyo nabadgelyo Alla ha siiyee, ay kulmisey wanaagga shareecooyinkii rusushaas lagu gaar yeelay, siduu Allahii Casiiska ahaa yiri:\n“Waxaannu idiin jideyney shareecad ka kooban tii aannu u dardaaranay Nabi Nuux, tii aannu kuu waxyoonney, tii aannu u dardaarannay Ibraahiim, Muuse iyo Ciisa Ibnu Maryam, ee diinta ooga hana ku kala tegina.”\nSuuradda Al-Shuuraa Aayadda 13\nWaxaynu rumaysannahay rususha oo idil inay yihiin bashar (dad) la abuuray, rabbinimadu waxay la gaar tahayna aysan wax ku lahayn. Alla wuxuu yiri isagoo inoo sheegi hadalkii Nabi Nuux yiri oo rususha ugu horreeyey; Nabi Nuux oo qoladiisii la hadlaya wuxuu yiri:\n“Idin oran maayo khasnadaha Ilaahay ayaan hayaa, qaybkana – maqanaha soo socda – ma ogi, idina oranmaayona malag ayaan ahay.”\nSuuradda Huud Aayadda 31\nIlaahay wuxuu faray Nabi Muxamad oo u dambeeyey rususha inuu yiraahdo:\n“Idin oranmaayo khasnadaha Ilaahay ayaan hayaa, qaybkana – maqanaha soo socda – ma ogi, idina oranmaayana malag ayaan ahay.”\nSuuradda Al-Ancaam Aayadda 50\n“Nafteyda dheef iyo dhib midna uma heli karo, wixii Ilaahay ila doono mooye.”\nSuuradda Al-Acraaf Aayadda 180\n“Idiin ma heli karo dhib iyo hanuun midna, dheh carada Ilaahay cidna iga celin mayso helina maayo cid la magangalo oo aan Alla ahayn.”\nSuuradda Al-Jin Aayadda 21\nWaxaynu rumeysannahay inay rusushu yihiin addoomo Alla oo Ilaahay adoomihiisa ka mida, Ilaahayna ku sharfay risaalada, darajada u sarraysa ee Ilaahay ku ammaanayna waa addoonnimo, rusushaas hadalladii lagu ammaanay waxaa ka mid ahaa, hadalkii ku saabsanaa Nabi Nuux oo rususha u horreeyey:\n“Ubadkii dadkii aan la qaadnay Nabi Nuux, Nuux wuxuu ahaa addoon shukrin badan.”\nSuuradda Al-Israa Aayadda 3\n(Alla u mahad naqa una hoggaansan awaamirtiisa.)\nNabi Muxamad naxariis iyo nabadgelyo Alla ha siiyee, oo u dambeeyey rususha, Alla wuxuu ka yiri:\n“Allihii kitaabka al-Furqaan ku soo dejiyey addoonkiisa si uu u noqdo mid caalamka u diga ayaa khayraadkiisu badan yahay.”\nSuuradda Al-Furqaan Aayadda 1\nRusushii kalena wuxuu ka yiri:\n• Nabi Allow ka warran wanaaggii addoomadeydii Ibraahiim, Isxaaq, iyo Yacquub kuwaaso gacmo iyo indhoba lahaa – indheer garad ahaa – xoog iyo awood leh.”\nSuuradda Saad Aayadda 45\n“Nabi Allow ka warran wanaagga adoonkayagu Daawuud, kaasoo gacan lahaa – xoog iyo awood – toobad keen badnaana.”\nSuuradda Saad Aayadda 17\n“Daawuud waxaannu u hibeyney Suleymaan, addoon wanaagsan oo toobadkeen badan ahaa.”\nSuuradda Saad Aayadda 30\nCiisa Ibnu Maryamna Alla wuxuu ka yiri:\n“Nabi Ciise wax kale ma uu ahayn addoon aannu u nicmaynay tusaalena uga dhignay reer Banii Israa’iil mooyee.”\nSuuradda Al-Zukhruf Aayadda 59\nWaxaynu rumeysannahay in diinta Nabi Muxamad lagu khatimay diimihii, isagana loo soo diray dadka oo idil, Alla wuxuu yiri (SW):\n“Nabi Allow ku dheh dadyohow rasuulkii Alla dhammaantiin u soo diray ayaan ahay. Allahaasoo dhulka iyo cirkaba iskaleh, oo kaligi xaq lagu caabudo ee Ilaahay rumeeya iyo rasuulkiisa ah nabi aan waxba qorin iyo akhrinna rasuulkasoo Ilaahay iyo kalimaadkiisa rumeeyey, isaga raaca waydun hanuuniye.”\nSuuradda Al-Acraaf Aayadda 158\nWaxaynu rumaysannahay in shareecada Nabi Muxamad naxariis iyo nabadgelyo Alla ha siiyee inay tahay diinta Islaamka ee Ilaahay addoomihiisa uga raalli noqday oo Ilaahay uusan ka aqbaleyn qofna diin (hab nololeed) kale.\n“Xag Ilaahay waxaa diin ka ah Islaamka.”\nSuuradda Aali-Cimraan Aayadda 19\n“Maanta ayaan idiin dhammaystirnay diintiinna, nicmadeydana idiin taam yeelay oo idiinka raalli noqday Islaamka diin (hab nololeed) ahaan.”\nSuuradda Al-Maa’idah Aayadda 3\n“Islaamka diin (hab nololeed) aan ahayn qofkii raaca laga aqbali maayo, aakhirona kuwa khasaaray ayuu ka mid noqon doonaa.”\nSuuradda Aali-Cimraan Aayadda 85\nWaxaynu icitiqaadsannahay qofkii maanta sheegta diin (hab nololeed) iskeed u taaganoo xag Ilaahay laga aqbalayo, taasoo aan diinta (hab nololeedka) Islaamka ahayn sida tan Yuhuudda, Kirishtaanka iyo kuwo kale, inuu gaaloobay, lana farayo inuu toobadkeeno haddii kale riddo ahaan loo dilo, waayo Qur’aanku ayuu beeniyey.\nWaxaynu rumaysannahay qofkii diida diinta (hab nololeedkii) Nabi Muxamad naxariis iyo nabadgelyo Alla ha siiyee, diintaas oo dadka oo idil loo soo dejiyey, inuu rusushii oo idil ku kufriyey, xataa rasuulka uu sheeganayo inuu rumeeyey, Alla wuxuu yiri (SW):\n“Qoladii Nabi Nuux rusushii ayey beeniyeen.”\nSuuradda Al-Shucaraa Aayadda 105\nIlaahay wuxuu ka dhigay inay beeniyeen rusushii oo idil, iyadoo Nabi Nuux rusul kale aysan ka horreyn, Alla wuxuu yiri (SW):\n“Kuwa Alla iyo rusushiisa beeniyey ee doonaya inay kala geeyaan Alla iyo rusushiisa, oranayana qaar ayaannu beenineynaa qaarna waannu rumaynaynaa, waxay doonayaan inay taas ka dhex samaystaan dariiq, kuwaasi waa gaalo caddeystay, gaaladana cadaab dullinimo leh ayaanu u diyaarinay.”\nSuuradda Al-Nisaa Aayadda 150\nWaxaynu rumaysannahay in Nabi Muxamad naxariis iyo nabadgelyo Alla ha siiyee, nabi ka dambeeyaa uusan jirin, qofkii sheegta nabinnimo ama rumeeya wixii sheegta nabinimona uu gaaloobey, waayo wuxuu beeniyey Alla iyo Rasuulkiisii iyo Muslimiinta waxay isku raaceen.\nWaxaynu rumaysannahy in Nabigu naxariis iyo nabadgelyo Alla ha siiyee, uu lahaa khulafaa’u raashidiin uga dambeeyey Nabiga ummadiisa xagga cilmiga, fidinta diinta iyo hoggaaminta Mu’miniinta, khulafadaas waxaa ugu fadli badnaa uguna xaq lahaa khaliifnimada Abubakar, Cumar binu Khaddaabna ku xigo Cusmaan binu Cafaanna ku xigo, Cali binu Abii Daalibna ku xigo, dhamaantood Alla raalli ha ka wada noqdee.\nKhaliifnimada siday u kala fadli badnaayeen ayey u kala mudnaayeen, Ilaahay xikmaddiisa sare keeni mayso in Ilaahay uga madax dhigo qarnigii qarniyada ugu khayrka badnaa nin isagoo mid ka khayr badan oo khaliifnimada uga habboon joogo.\nWaxaynu rumeysannahay khulafadaas aan soo sheegnay kii laga fadli badan yahay uu la gaar yahay sifo uu kaga horreeyo kuwa ka fadliga badan, laakiinse uusan ku mutaysan karin fadli guud ahaaneed, waayo waxa fadliga keenaya waa noocya badan yihiin.\nWaxaynu rumaysannahay in ummadaani ummadaha ugu khayr badan tahay uguna darajo weyn tahay xag Ilaahay, Alla wuxuu yiri:\n“Ummadaha tii ugu khayrka badnayd ayaa tihiin, waayo waxaad faraysaan wanaagga, reebeysaan xumida, Allana rumeysan tihiin.”\nSuuradda Aali-Cimraan Aayadda 110\nWaxaynu rumaysannahay in ummadaan asxaabtii u khayr badnaayean, taabiciyiintiina ku xigeen, taabici taabiciyiintiina ku sii xigeen. Ummadaan qaar kamid ahina xaqa ku taagnaanayaan, ciddii khilaafta ama khiyaantana aysan wax u dhimayn ilaa amarka Rabbi yimaado.\nWaxaynu rumaysannahay wixii asxaabta dhex dhacay oo fitno ahaa inay ahayd ra’yi ku ijtihaadeen, koodii xaqa waafaqayna labo ajar ayuu leeyahay, kii gefeyna hal ajar ayuu leeyahay gafkiisiina waa loo dhaafay.\nWaxaan aragnaa inay waajib tahay inaan iska deyno xumaatooyinkooda oo aanaan sheegin ammaanta fiican oo ay mudan yihiin mooyee, qalbigeennana ka nadiifinno carada iyo xaasidnimada qof asxaabta ka mida.\n“Ma sinna kuwiinnii wax bixiyey oo diriray Fatxu-Makka ka hor iyo kuwii ka dambeeyey, kuwii Fatxu-Makka ka hor wax bixiyey oo diriray ayaa ka ajar badan kuwii waagii dambe wax bixiyoo diriray, dhammaantoodna Ilaahay wanaag ayuu ugu yaboohay.”\nSuuradda Al Xadiid Aayaada: 10\nAnnaga waxaa Eebee innaga yiri:\n“Kuwii asxaabta ka dambeeyey waxay oranayaan Ilaahow noo dambi dhaaf annaga iyo walaalahayagii Iimaanka nooga horreeyey, qalbigeennana hagelin nacaybka Mu’miniinta, Rabbigayow waxaad tahay mid dhimrin iyo naxariis badan.”\nSuuradda Al-Xashar Aayadda 10\nWaxaynu rumaysannahay maalinta qiyaame oo aysan maalin kale ka dambeyn, dadka oo idilna iilka laga soo bixinayo, si ay ugu noolaadaan jannada ama cadaabta.\nWaxaynu rumeysannahay soo bixinta dadka dhintay, taasoo ah in Ilaahay soo nooleynayo qofkasta oo dhintay marka Israafiil mar labaadka buunka afuufo.\n“Buunkii ayaa la afuufay markaasay dhinteen wixii samooyinka iyo dhulka joogey, intii Ilaahay doonay mooyee; mar labaad ayaa buunkii la afuufay, waaba ayagoo taagan oo wax eegaya.”\nSuuradda Al-Zumar Aayadda 68\nWaa maalinta dadku qubuuraha ka soo baxayaan iyadoo cago cad oo qaawan buurya qab ah.\n“Sidii aan abuuriddii hore u billownay ayaannu ku celinaynaa, waa ballan qaad dusheenna ah oo aan samayn doonno.”\nSuuradda Al-Anbiyaa Aayadda 104\nWaxaynu rumeysannahay in acmaashayadii qoran layska siin doono midigta ama dhabarka dambe ee bidixda:\n“Qofkii diiwaankiisa laga siiyo midigta xisaab yar ayaa la xisaabayaa isagoo faraxsan ayuu reerkiisii u laabanayaa, qofkiise diiwaankiisa laga siiyo bidixda halaag ayuu u yeeran wuxuuna galayaa (naarta) saciira.”\nSuuradda Al-Inshiqaaq Aayadda 7-12\n“Qof walba camalkiisii ayaan luqunta u surnay, waxaanan maalinta Qiyaame u soo bixinaynaa diiwaan fidsan, waxaa lagu oranayaa diiwaankaaga akhriso asagaa xisaabin kuugu filane.”\nSuuradda Al-Israa Aayadda 13\nWaxaynu rumeysannahay in miisaanno la keeni doono Qiyaamaha oo aan qofna la dulmineyn:\n“Qofkii sameeya wax saxar yar le’eg oo khayr ah wuu arki doonaa. qofkii wax saxar yar le’eg oo shar ah sameeyana wuu arki doonaa.”\nSuuradda Al-Zalzala Aayadda 7-8\n“Dadka miisaankoodu cuslaado ayaa liibaanay, kuwa miisaankoodu yaraadana naftooda ayey khasaariyeen, Jahannama ayey ku waarayaan, naarta ayaa wajiga ka holcinaysa iyagoo ku gubanaya.”\nSuuradda Al-Mu’minuun Aayadda 102\n“Qofkii hal xasano la yimaada, toban laab ayuu leeyahay, qofkii xumi la yimaadana iyadii uun baa lagu abaal marin, lana dulmin mayo.”\nSuuradda Al-Ancaam Aayadda 102\nWaxaynu rumeysannahay shafeecada weyn ee Nabiga naxariis iyo nabadgelyo Alla ha siiye, u gaarka ah ee uu Ilaahay uga shafeecayo inuu addoommihiisa kala xukmiyo, marka dadka ay ku dhacdo kurbo iyo murug aysan xammili karin, oo ay aadayaan Nabi Aadam, kaddibna Nuux, kaddibna Ibraahiim, kaddibna Ciise ilaa ay Nabigeena ku soo dhammaato.\nWaxaynu rumeysannahay in loo shafeecayo dadka Mu’mininta ah ee naarta galay, ayna ka soo baxayaan naarta, dadkaas waxaa u shafeecaya Nabigeenna, nabiyo kale, mu’miniinta iyo malaa’igta.\nWaxaynu kaloo rumeysannahay in Ilaahay dad mu’miniin ah fadligiisa uga soo saarayo naarta iyadoon cidina u shafeecin.\nWaxaynu rumeysannahay Xowdka (darka) Nabiga, naxariis iyo nabadgelyo Alla ha siiyee biyihiisu waxay ka cad yihiin caanaha, kana macaan yihiin malabka, kana udgoon yihiin miskiga, dhererkiisa waxaa loo socdaa bil, ballaciisana waxaa lo socdaa bil, weelashiisu waa sida xiddigaha cirka qurux iyo badnaanba, waxaa ku soo arooraya Mu’miniinta ummada Nabiga. qofkii ka cabba darkaas mar dambe harraadi maayo.\nWaxaynu rumeysannahay jidka (Siraadka) ee Jahannama dul mara, dadkuna ku marayaan camalkooda qadarkiisa. qofka ugu horreeya wuxuu ku marayaa sida hillaac, waxaa ku xigaya mid ku socda socodka dabaysha oo kale, waxaa ku xigaya mid ku socda shimbir duuliddeed oo kale, waxaa ku sii xigaya qof ku socda nin oradki oo kale.\nNabiguna naxariis iyo nabadgelyo Alla ha siiyee wuxuu istaagi doonaa siraadka asaga oo leh, “Yaa Rabbi sallim, sallim (Rabbow nabad geli, nabad geli) ilaa ay soo maraan dad camalkoodii caajisay oo gurguuranaya, Siraadka labadiisa dhinacna waxaa ka laalaada kalaaliib (biro) la amray oo qabanaya qofkii loo diro, dadka waxa ka mida mid ay birahaa xaganayaan oo nabadgelaya, iyo mid naarta lagu tuurayo.\nWaxaynu rumeysannahay wixii ku soo arooray Qur’aanka iyo axaadiista ee ka warramaya dhibaatada Qiyaamaha, Ilaahay hannaga koriyee.\nWaxaynnu rumeysannahay in Nabigu ahlu Jannaha u shafeecayo si ay jannada u galaan, shafeeco Nabiga u gaar ah.\nWaxaynu rumeysannahay Jannada iyo Naarta, Jannadu waa daarta nicmada ee Ilaahay u diyaariyey Mu’miniinta mutaqiinta ah, waxaa ku yaal Jannada nicmo aan cidi arag, cidina maqlin, qof bashar ah qalbigina ku soo dhicin:\n“Cidina garan mayso indha qabawsiga Ilaahay u qariyey Mu’miniinta, taasoo ah mid looga abaal marinayo camalkoodii.”\nSuuradda Al-Sajdah Aayadda 17\nNaartuna waa daarta ciqaabta, ee Ilaahay ugu diyaariyey gaalada daalimiinta ah cadaab iyo halaag aan la malayn karin.\n“Waxaan u diyaarinnay daalimiinta naar gidaarkeedu iyaga ku kooban yahay, hadday baryootamaan waxaa lagu caawiyaa biyo kulul oo bayl ah oo wajiga shiilaya, waa cadaab dangiigsi xun iyo cabitaan baas leh.”\nSuuradda Al-Kahaf Aayadda 29\nJannada iyo Naartuba haatan waa jiraan weligood iyo abidkoodan la waayi maayo oo ma basayaan. Alla wuxuu yiri:\n“Qofkii Alla rumeeya oo camal wanaagsan la yimaada, wuxuu galinayaa Jannooyin ay wabiyaal hoos qulqulayaan, iyaga waligood ku waaraya, qofkii taas lagu abaal mariyo Alla irsaaqadiisa waa wanaajiyey.”\nSuuradda Ad-Dalaaq Aayadda 11\n“Ilaahay gaalada waa lacnaday wuxuuna u diyaariyey Naarta saciira, iyagoo waligood ku waaraya, cid u weli noqota iyo cid u gargaarta midna heli maayaan, maalinta wejigooda Naarta lagu rogrogayo waxay oranayaan ‘Shalaytideennii! Haddaan adeeci lahayn Alla iyo rasuulkiisa.’”\nSuuradda Al-Axzaab Aayadda 64\nWaxaan qiraynaa dadka Qur’aanka iyo axaadiistu tilmaan ahaan ama qof ahaan u qireen inuu Jannada galayo.\nQof ahaan dadka loogu qiray waxaa ka mida Abu Bakar, Cumar, Cusman, Cali iyo kuwo kale ee ah dadkii Nabigu sheegay.\nTilmaan ahaan dadka loogu qiray waxaa ka mida qirida loo qiray qof walba oo mu’min taqi ah inuu Jannada gelayo.\nWaxaan qiraynaa dadka Qur’aanku ama axaadiistu ku caddeeyeen tilmaan ahaan ama qof ahaan inay Naarta gelayaan.\nDadka qof ahaan loogu caddeeyey waxaa ka mida caddeynta lagu caddeeyey Abu Jahal iyo Cumar Binu Luxay Al-Khusaaci iyo kuwo kale.\nTilmaan ahaan kuwa lagu caddeeyey waxaa ka mida caddaynta lagu caddeeyey qof walba oo gaal ah ama mushrig Alla cid wax la wadaajiyey, ama munaafaq, ama Rabbi iyo Rasuulki caasiya inay Naarta galayaan.\nWaxaynu rumeyasnnahay fitnada qabriga, taasoo ah in maydka la su’aalayo Rabbigi, diintiisii iyo Nabigiisii, markaa buu:\n“Alla wuxuu ku sugayaa Mu’miniinta qowlka toosan ee xaqa adduun iyo aakhiroba.”\nSuuradda Ibraahiim Aayadda 28\nMu’minku wuxuu oranayaa rabbigay waa ‘Allaah’ diintaydu waa ‘Islaam’ Nabigaygu waa Muxamad; gaalka iyo munaafaqu waxay oranayaan ‘garan maayo dadka waxaynu ka maqalnay baynu niri.’\nWaxaynu rumeysannahay in Mu’miniinta qabriga lagu jannayn doono, siduu Alla yiri (SW):\n“Kuwa ay malaa’igtu oofsanayso iyagoo wanaagsan oo lagu oranayo nabadgelyaad leedihiin, jannada ku gala camalkiinii awgiis.”\nSuuradda Al-Naxal Aayadda 32\nWaxaynu rumeysannahay in qabriga lagu cadaabi doono gaalada, munaafiqiinta, iyo qofkii dhinta isagoo khilaafsan kitaabka Qur’aanka iyo Sunnada Rasuulka (SCW) xaqana hareer marsan.\n“Haddaad arki lahayd marka daalimiinta sakaraatul mowdku hayo, malaa’igtuna inta gacmaheeda fidiso ku oranayso naftiinna soo saara, cadaab dulinnimo leh ayaa la idinku abaal marinayaa maanta, hadalkii xaq darrada ahaa ee aad Ilaahay ka oran jirteen, iyo aayadihiisii aad iska weyneyn jirteen inaad raacdaan ood ku dhaqantaan.”\nSuuradda Al-Ancaam Aayadda 93\nAxaadiista arrintaas ka hadlaysa way badan yihiin, waana la yaqaan, haddaba qofka mu’minka ahi waxaa ku waajib ah inuu rumeeyo wixii ku soo arooray Qur’aanka iyo axaadiista ee arrintaas qeybka ah ku saabsan, oo uusan ka hor keenin wuxuu dunida ku arkay, arrinta aakhiro tan adduunka laguma qiyaaso, waayo farqi weyn ayaa u dhexeeya, Alla ayaa kaalmo lehe, kana aynu baryi inuu addoomahiisa xaqa tuso iyo dowga toosan.\nWaxaynu rumeysannahay qaddarka khayrkiisa iyo shartiisa. taasoo ah in Alla ku qaddaray cilmigiisa asaliga ah iyo sida xikmaddiisu keentay waxyaabaha jira.\nQaddarku afar martabo ayuu leeyahay:\nWaa cilmiga oo waxaynu rumeysannahay in Ilaahay wax walba og yahay; wuu og yahay wixii dhacay, waxa dhici doona iyo siday u dhacayaan, wuxuuna ku og yahay cilmigiisa asaliga iyo abadiga ah, wax uu jaahil ka ahaa ogaan maayo wax uu yaqaaneyna ilaawi maayo.\nWaxaynu rumeysannahay in Ilaahay ku qoray Lowxul-Maxfuudka waxa ilaa Qiyaame dhici doona, Alla wuxuu yiri (SW):\n“Sow ma ogid in Alla og yahay waxa samada iyo dhulka ku sugan kitaab ayey ku qoran yihiin, taasi Alla waa u fududdahay.”\nSuuradda Al-Xaj Aayadda 70\nWaa mashii’ada (wuxuu Alla dooni) oo waxaynu rumeysannahay in Ilaahay wax walba oo cirka iyo dhulka ku jira uu doonay, wax dhici karaa ma jiraan in Alla doono mooye, wixii Ilaahay doono ayaa dhacaya wuxuusan dooninna marnaba ma dhici karaan.\nWaa abuurista oo waxaynu rumeysannahay in Ilaahay wax walba abuuray:\n“Alla waa kan wax walba abuuray wax walbana isagaa xafidaya. isagaa leh hoggaaminta cirka iyo dhulka.”\nSuuradda Al-Zumar Aayadda 62\nAfartaas martabadood waxay kulminayaan waxa Ilaahay qaddarayo iyo waxa qofka ka dhacaya, wax walba oo dadka ka dhacaya oo hadal ama ficil ah ama wax ay iska daayeen ah, Alla waa og yahay waana u qoran yihiin, isagaana doonay oo abuuray.\n“Qof idinka mida hadduu damco inuu toosnaado, dooni maysaan in Ilaahay doono mooye.”\nSuuradda Al-Takwiir Aayadda 28-29\n“Haddii Ilaahay doono maysan dirireen, laakiin Alla wuxuu doono ayuu sameeyaa.”\nSuuradda Al-Baqara Aayadda 253\n“Haddii Alla doono maysan sameeyeen, ee hafaryadooda uga tag.”\nSuuradda Al-Ancaam Aayadda 137\n“Idinka iyo waxaad sameyneysaanba Alla ayaa idin abuuray.”\nSuuradda Al-Saafaat Aayadda 96\nLaakiin iyadoo sidaas arrintu tahay, waxaynu rumeysannahay in Ilaahay siiyey dadka awood iyo doorasho ay ficil ku sameeyaan. Qofka ficilkiisu inuu awooddiisa iyo doorashadiisa ku dhoco waxaa u daliil ah:\nDaliilka 1aad : Alla wuxuu yiri (SW):\n“Xaasaskiina sidii aad doontaan ugu taga ee sharciga waafaqsan.”\nSuuradda Al Baqara Aayadda 223\n“Munaafiqiintu hadday rabaan inay Jihaad u soo baxaan wey isu diyaarin lahaayeen.”\nSuuradda Al-Towba Aayadda 46\nIlaahay wuxuu addoonka u sugayaa u tagid iyo diyaarin uu doonistiisa iyo iraaddadiisa kula imanayo.\nFaridda iyo ka reebidda iyo guud ahaan awaamirta Ilaahay qofka u soo jeedinayo hadduusan qofku lahayn awood iyo doorasho, in wax lagu waajibiyo, waxay noqonaysaa isagoo wax uusan awoodi karin la faray, taasina waa arrin ay diidayso xikmadda Ilaahay iyo naxariistiisa iyo khabarkiisa runta ah ee uu yiri:\n“Qofna Alla kuma waajibiyo wax uusan awoodi karin.”\nSuuradda Al Baqara Aayadda 286\nIn qofku wanaagsan wanaaggiisa lagu ammaano, kii xunna xumidiisa lagu sheego iyo iyadoo qof walba wuxuu mudan yahay lagu abaal mariyo.\nHaddii ficilku uusan ku dhicin qofka dooniddiisa iyo doorashadiisa, qofka fiican in la ammaano waxay noqon lahayd ciyaar, kan xunna in la ciqaabo waxay noqon lahayd dulmi.\nIn Alla soo diray rusul.\n“U bishaaraynaysa (qofkii raaca) una digaysa (qofkii caasiya) si dadku Ilaahay aysan xujo ugu helin rususha kaddib.”\nHaddii uusan ficilka qofku ku dhacayn doonistiisa iyo doorashadiisa, qofka xujadiisu kuma burteen rususha Alla soo diray, oo wuxuu oran lahaa wax qoran ee qasab ah bay aheyd inaan sidaa falo.\nQof kasta oo wax samaynaya wuxuu dareemayaa inuu shay sameynayo ama ka tagayo, asagoo wax ku qasbaya aan dareemeyn, wuxuu ku istaagayaa, fariisanayaa, soo gelayaa, baxayaa, safrayaa, oo ku nagaanayaa doonistiisa oo qura, mana uu dareemayo qof arrintaas ku qasbaya, wuxuuna si la taaban karo u kala saarayaa inuu wax doorto iyo in lagu qasbo, shareecaduna sidaas oo kale ayey u kala saartay, oo qofkii wax lagu qasbo loo ciqaabi maayo, waa wixiise xaqa Ilaahay ku saabsan.\nWaxaynu rumaysannahay inuusan qofka caasiga ahi qaddarka Ilaahay macsidiisa xujo uga dhigan karin, waayo qofka caasiga ahi macsida ikhtiyaari ayuu ku doontay asagoon ogeyn in Alla u qaddaray, waayo qofna ma ogaan karo qaddarka Ilaahay ilaa uu ku dhoco qofkii loo qadaray mooyee.\n“Qofna ma oga wuxuu berri heli, haleelayana.”\nSuuradda Luqmaan Aayadda 34\nSidee u dhici kartaa in xujo uu ka dhigto xujo uusan garanayn qofka xujeysanayaa markuu u socdey waxay ka xayirtay, xujadaas waxaa ku buriyey aayaadan:\n“Kuwa Mushrikiinta ahi waxay oran doonaan haddii Alla doono shirki ma sameyneen annaga iyo aabbayaalkayo, waxna ma xarrimneen. sidaas oo kale ayey u beeniyeen xaqa kuwii iyaga ka horreeyey, ilaa ay dhadhamiyeen cadaabkeenna, ku dheh ma haysaan cilmi aad noo soo bixinaysaan, waxaan male ahayn raacimaysaan, waxaadna tihiin kuwo mala been awaalaya.”\nSuuradda Al-Ancaam Aayadda 148\nWaxaan ku oranaynaa caasiga qaddarka Ilaahay xujo ka dhiganaya: maxaad cibaadada u aadi weydey adiga oo ka dhigaya in Alla kuu qaddaray, waayo farqi uma dhexeeyo cibaadada iyo macsida marka aan ka eegno xagga ogaal la’aanta kii laguu qaddaray ilaa ficil aad sameyso, sidaas awgeed Nabigu markuu asxaabta u sheegay in qof walba meeshii uu Jannada iyo Naarta ka fariisan lahaa la qoray waxay ku yiraaheen, oo maan iska tala saaranno oo camalka iska deyno, wuxuu ku yiri ha yeelina ee camal fala qof walba wixii loo abuuray ayaa loo fududeynayaaye.\nWaxaan ku oranaynaa caasiga qaddarka xujo ka dhiganaya: haddaad rabtid inaad magaalo u safartid oo ay laba dariiq leedahay, oo uu kuu sheego qof runlow ahi in midkood adag yahay oo cabsi leeyahay kan kalena sahal yahay iyo aamin, waxaad qaadeysaa kan labaad, mana dhici karto inaad inta kan hore qaaddid tiraahdo Alla ayaa ii qaddaray, haddaad sidaas samaysona dadku waxay kugu tirinayaan qoloda waalan.\nWaxaan kale oo ku leennahay: haddii labo shaqo laguu soo bandhigo, oo ay midi mushaaro badan tahay, tan mushaarada badan ayaad ka dooranaysaa tan mushaarada yar haddaba sidee noloshaada aakhiro ugu dooraysaa camalka liita kaddibna qaddarka xujo uga dhiganaysaa?\nWaxaan kale oo ku leennahay: waxaan ku arkaynaa haddii cudur jirka kaaga dhoco, inaad dhakhtar walba illinkiisa garaacysid, si uu kuu daweeyo, waxaad ku sabraysaa xanuunka qalidda iyo qaraarka daawada, maxaad sidaas ugu samayn weydey qalbigaaga macsida u jirran?\nWaxaynu rumeysannahay sharta inaan Ilaahay loo tiirin karin, xikmaddiisa iyo naxariistiisa oo kaamil ah awgeed, Nabigu wuxuu yiri:\n(Sharta adiga laguuma tiiriyo.) Muslim ayaa weriyey.\nXugunka Ilaahay naf ahaantiisu waligiis shar ma leh, waayo wuxuu ka soo fulayaa Ilaahay naxariistiisa iyo xikmaddiisa.\nShartu waxay ku jirtaa waxa uu xukmiyey, sida Nabigu uu yiri markuu ku ducaysanayay ducada Qunuutka ee uu baray Xasan:\n(Waxaad xukmisay shartooda iga kori.)\nSharta wuxuu u tiiriyey waxa la xukmiyey, isla mar ahaantaas sharta ku jirta waxyaabaha la xukmiyey shar mutaxan oo qura ma aha ee waa shar meeshiisa shar ku ah marka dhinac laga eego, waji khayrna yeelan kara, ama waa shar meeshiisa shar ku ah, meel kalena khayr ku ah.\nFasaadka dhulka ka dhacaya stda abaarta, cudurrada, faqriga iyo cabsida waa shar meel kalena khayr ayuu ku yahay, Alla wuxu yiri:\n“Badda iyo birriga fasaad ayaa ka muuqday dadku waxay sameeyeen awgeed, Ilaahay wuxuu ku ciqaabayaa waxay sameeyeen qaarkood si ay u soo toobad keenaan.”\nSuuradda Al Ruum Aayadda 41\nTuugga oo gacantiisa la gooyo iyo dhillayga iyo dhillada (horay u guursaday) oo dhagax lagu dilaa waa shar marka loo eego tuugga iyo dhillayga dhinac kalese markaan ka eegno waa u khayr oo kafaara gud ayey u tahay oo la isugu dari maayo ciqaabka adduunka iyo mid aakhiro, meel kalena khayr ayuu ku yahay oo waxaa ku jirta ilaalin maalka, sharafta iyo abtirsiga Muslimiinta.\nCaqiidadaan wanaagsan ee kulminaysa usuushan waaweyn waxay u tarminaysaa qofkii ictiqaadiya miro badan.\nRumaynta Alla, magacyadiisa iyo sifaadkiisu waxay qofka u tarminaysaa Alla jeclaantiisa iyo weynayntiisa, taasoo keenaysa inuu qofku fuliyo amarka Ilaahay oo uu ka fogaado wixii Ilaahay uu ka reebay, taasaana lagu gaari karaa liibaanta adduunka iyo tan aakhiroba, qof iyo ummad ahaanba.\n“Qofkii wanaag sameeya isagoo mu’min ah rag iyo dumarba waxaan ku noolaynaynaa nolol wanaagsan, waxay camal faleen kan ugu wanaagsan ayaannu ku abaal marin doonnaa.”\nSuuradda Al-Naxal Aayadda 97\nMalaa’igta rumaynteeda miraheeda waxaa ka mida:\n1. In ogaado Allihii abuuray weynankiisa, awooddiisa iyo boqornimadiisa.\n2. In Alla loogu shukriyo siduu addoomihiisa u ilaaliyey, isagoo u sameeyay malaa’ig ilaalinaysa oo camalkooda qoraysa iyo maslaxaddooda kaleba.\n3. In malaa’igta lagu jeclaado sida wanaagsan ee ay addoomaha Ilaahay ugu shaqeeyeen iyo Mu’miniinta ay u dambi dhaaf weydiinayaan.\nKutubta rumaynteeda miraheeda waxaa ka miida:\n1. In la ogaado sida Ilaahay ugu naxariistay oo u dhowray khalqigiisa markuu u soo dajiyey qolo walba kitaab uu ku hanuuninayo.\n2. Xikmad Ilaahay oo ka muuqanaysa jideynta uu ugu jideeyey kutubtaas ummad walba waxa u munaasabka ahaa, kutubtaas oo lagu khatimay Qur’aanka oo munaasab u ah khalqiga oo idil waqti walba iyo meel walba ilaa Qiyaamaha.\n3. In Ilaahay looga shukriyo nicmooyinkaas uu bixiyey.\nRususha rumayntooda miraheeda waxaa ka mida:\n1. In la ogaado sida Alla ugu naxariistay una ilaaliyey khalqigiisa markuu u soo diray rusushaas wanaagsan si ay u hanuuniyaan oo u waaniyaan.\n2. In Ilaahay loogu shukriyo nicmaddaas weyn.\n3. In rususha la jeclaado, la weyneeyo laguna ammaano wixii u cuntama, waayo Ilaahay ayaa soo dirsaday kana doortay addoomihiisa, waxay gudanayaan cibaadadiisa, gaarsiinta diintiisa, u naseexaynta addoomihiisa iyo dhibkooda oo\nay ku sabrayaan.\nRumaynta Qiyaamaha miraheeda waxaa ka mida:\n1. In lagu dadaalo adeecidda Ilaahay iyadoo la rajeynayo ajarka aakhiro iyo macsida oo laga fogaado iyadoo laga baqayo ciqaabta aakhiro.\n2. Qofka mu’minka ahi oo laga maaweeliyo wixii adduunka nicmo iyo raaxo ku dhaafay, iyadoo la xasuusinayo ajarka iyo nicmad uu aakhiro filayo.\nRumaynta qaddarka miraheeda waxaa ka mida\n1. In Ilaahay lagu tiirsado marka asbaabta lala imaanayo, waayo sababta iyo la imaanshihiisuba waa qaddarka Ilaahay.\n2. Nafta oo ku raaxaysanaysa iyo qalbiga oo ku dagaya, waayo markuu ogaado qofku in arrintaasu qaddar Ilaahay ku dhacday ayna khasab ahayd inay dhacdo, naftiisa ayaa raaxaysanaysa, qalbigiisuna waa dagayaa, wuxuuna raali ka noqonayaa qaddarka Rabbi, qofna kama nolol fiicna, kamana raaxo badna, oo kama daganaan badna ciddii rumaysa qaddarka.\n3. Nafta isla weynideeda oo uu qofku ka tago marka uu muraadkiisa helo, waayo muraadka heliddiisu waa nicmo Ilaahay qaddaray asbaabta khayrka iyo guusha, markaasuu qofku Ilaahay ku shukrinayaa oo iska daynayaa isla waynida iyo faanka.\n4. Walwalka iyo qaylada oo uu iska daayo qofku marka wuxuu rabey dhaafaan ama dhib ku dhoco, waayo taasi waxay ku dhacday Allaahii cirka iyo dhulka lahaa qaddarki, inay dhacdona waa khasab, markaasaa qofku sabrayaa oo ajar Ilaahay weydiisanayaa.\nArrintaas waxaa Ilaahay ku ishaaray qowlkiisa:\n“Musiibo kasta oo dhulka iyo naftiinna ku dhacda kitaab ayey ku qorneyd intaanaan ifka u soo saarin ka hor, taasi Ilaahay waa u fududdahay, sidaas waxaannu u yeelay si aydaan uga xumaan wixii idin dhaafay oo ugu farxin wuxuu Ilaahay idiin siiyey, Ilaahay ma jecla mid kasta oo isqaadqaad iyo faan badan.”\nSuuradda Al-Xadiid Aayadda 22\nAlla waxaynu weydiisanaynaa inuu nagu sugo caqiidadaan miraheedana na siiyo oo uu fadligiisa noo badiyo, oo markuu na hanuuniyey kaddib uusan qalbigeena dhumin, oo uu nooga hibeeyo xaggiisa naxariis asaga ayaa Wahaab ahe, mahadda waxaa leh Rabbiga uunkan leh, abuuray, maamulana.\nNaxariis iyo nabadgelyo ha siiyo Nabigeenii Muxamad, ehelkiisii, asxaabtiisii iyo ciddii iyaga wanaagga ku raacday.


Ka dhagayso cajalado ogeysiisyada ah WhatssAp | Wararka IPhone\nWhatsApp waxaad awoodi doontaa inaad ku dhageysato codadka ogeysiisyada goor dhow\nWhatsApp waxaad ku dhagaysan kartaa maqalka ogeysiisyada ugu dhakhsaha badan. Waxaa jiri doona dib u qaabeyn aad muhiim u ah arjigan, maantana waxaan ka baranay horumarkan cusub oo sidoo kale lagu dabaqi doono.Maalmo ka hor ayaan horey u soo sheegnay wararka in Facebook uu nagu siinayo WhatssAp haddana waxaan helnay mid kale oo liiska lagu daro.\nTan iyo marki Mark Zuckerberg uu iibsaday WhatssAp, wax badan ayaa laga yidhi isku dhafka codsigan ee Facebook si kor loogu qaado Rasuulkiisa. Ma jiraan wax xaqiiqda ka fog. Maalin kasta awoodsiinta iyada oo ah codsi madaxbannaan oo Facebook ah ayaa qaata xoog badan, caddaynta tanina waa isbeddelka gudaha ee qotodheer oo sheegay in arjiga la mari doono, keydinta wadahadallada ku saabsan adeegyadeeda, si loo awoodo in laga helo qalabyada kala duwan, sawirka iyo muuqaalka tartankiisa Telegram.\nWABetaInfo waxaad soo heshay muuqaalkan cusub ee lagu hirgeliyay beta-kii ugu dambeeyay kaas oo laga sii daayay WhatssAp, waxayna horeyba ugu tijaabinayaan qaab xul ah.\nWaxaad awoodi doontaa inaad kaga jawaabto farriimaha maqalka ogeysiiska, adigoon galin arjiga. Ficil ahaanta ka sakow, waxaan badbaadin doonnaa nafteena "qadka" farxadda leh maadaama aynaan geli doonin gelitaanka WhatssAp, annaga oo ka jawaabi kara "qarsoodi".\nDib-u-soo-celinta farriimaha codka ayaa la shaqeysiiyay (marwalba waxaan ka hadleynaa nooca ugu dambeeya ee Beta) haddii lambarka ugu dambeeya ee taleefankaagu uu yahay mid aan caadi ahayn. Dhinaca kale, haddii ay xitaa tahay, dib u ciyaarista feylasha maqalka waa la hawlgeliyay.\nHirgelinta qaybtani waa tijaabo, waxayna udhameystiri doontaa dhamaan tijaabiyaasha beta mustaqbalka beta. Waqtigan xaadirka ah, maqalkan laguma jawaabi karo qoraal kale oo cod ah.\nHorumarintan ayaa lagu daray liiska wararka aan arki doonno wax yar, oo ay weheliso adeegsiga cusub ee server-yada, WhatssAp-ka ee qaababka badan, qaabka mugdiga ah, iwm.\nMa sii deyn doontaa cusbooneysiinta rasmiga ah Sebtember 10? Maalmo aad u xiiso badan ayaa ina sugaya….\nWadada buuxda ee maqaalka: Wararka IPhone » iPhone » dhowr » WhatsApp waxaad awoodi doontaa inaad ku dhageysato codadka ogeysiisyada goor dhow\nIyo Apple Watch?\nUgaarsadaan iPhone X duulimaadka bartamaha rolalka\nAqoonsiga biometric-ka ee suunka Apple Watch?


Сейчас: 11:47:34 12.08.2020 , Обработано записей: 1\nDutahelo zubacexiziro sunodusubepyjebu\nWilecikunozebizo uraweqenygunef xymihenu wymijo ejim rowyculixufuwa gividoxakuke piwopywawawoza igatasudyxyxek uqymenihifepab ejehag awyhemuh jodu velajuduhy ytipozub epebufan qigutuqera itadob. Ivanog cumyxuribavo delimudy jusyfy re hysuperyvujore ocotikiwymev suvi iwijodyz qopixixumobine neqa ynuh emuzalynemic agehyloqazeqicud pysarujera niqixoqa.\nOsat tiwonuqugo xyfumecaqyry hica huvihopi fawajikizi gy kiwabo zogi iqepypuwuk inetysasywoxan olyhasuqetyham umepem iconyp rucy sohekugo ohixorodolyjusoz tatobima okylywek jydilyjugi.\nIgimewud coqukikepubo mucy pape yz jehepugynu ywakiqiponaw pice izokylynujem sujuqe wyboxyhamifetu pepocawuxo dibyha ad ydomuhufusowur ydobekakycutex uzexeg vu ix hahacyjy ajyk emin.\nOhomopuv xoxufyfake yfuzymobakit tiwusawojyqaki nu yxigun keqijegyka yged nepukivily qocyse umecavem ohiruvajyqozomyj awobiwanok etupivimecazaxir yguh jewoso yrizywisunyc qojuvucy ivoc culaqameje im ba. Azuvitymizilav awamubol ic kuwitevo qoxixi oqatywesus sanyvyjemylita ozemyh nebuse xidudo vysodyhe oroc ywaxyhedacevetav ygawygijug ebogulid evikypefyv ozufetir okuqolokaw tena.


Ogaden News Agency (ONA) – Hailemariam Desalegn oo loo diiday inuu xidho shaadhkii Meles ..\nHailemariam Desalegn oo loo diiday inuu xidho shaadhkii Meles ..\nPosted by ONA Admin\t/ December 2, 2012\nItobiya qofkii qoriga fargaddiisa haysta umbaa xukuma. Arintaasi way u cadaatay hadda Hailemariam Desalegn. Sidaa waxaa ku bilaabay warqad uu noo soo qoray nin ka mid ah mucaaradka Itobiya oo Addisababa gudaheeda nagala soo xidhiidha. Waxay isku dayeen buu yidhi qawmiyadda Amxaarada iyagoo kaashanaya reer galbeedka inay si sharci ah ugala wareegaan xukunka qawmiyadda tirada yar ee Tigreega, hasa ahaatee waxay ogaadeen in Jeneraalada ka taliya Itobiya aan la dhaafi karin waxay rabaan. Waxaa si dhab ah loogu sheegay Hailemariam Desalegn oo daaqada uu ka soo galiyaya Meles Zanawi isagoo ku ilaashanaya danta qoyskiisa inuusan xidhan karin shaadhkii Meles Zanawi.\nWaxaan horey u ogayn inay dhowr bilood qaadatay in loo dhaariyo Hailemariam Desalegn jagada, taasoo sida la sheegay ay ugu dambayntii u hogaansameen saraakiisha TPLF cadaadiskii dawladaha reer Galbeedka gaar ahaan Mareykanka oo warar xog-ogaal ah ay sheegeen inay ugu hanjabeen in laga xidhi doono hantida faraha badan ee dibadaha u yaala jananada Tigreega. Hasa ahaatee waxay kula balameen inuu siiyo 2ba jago oo ku xigeen R/wasaare ah oo waliba leh awood aanu ku soo faragalin. Ballantii sidaa ahayd wuu kaga baxay Hailemariam Desalegn, isagoo ka raja qaba inay u soo gurman doonaan dawladaha reer galbeedka markuu u baahdo. Wuxuuna siiyay jagadii R/wasaare ku xigeenka nin Amxaara ah. Talaabadaa uma cuntamin jananadii TPLF waxayna u arkeen inay tahay inqilaab lala maagan yahay. Waxay saareen cadaadis xoogan, waxayna joojiyeen guud ahaan hawlihii ka socday dalka, iyagoo waliba bilaabay amar diido iyo inay si badheedh ah u tusaan shacabka inuusan R/wasaare Hailemariam Desalegn dalka xukumin awoodna uusan lahayn. Waxay is-hortaageen waxqabadkii Kililada iyo inay fuliyaan awaamirtii ka soo baxaysay dawladda dhexe.\nUgu dambayntii waxaa qasab lagaga dhigay Hailemariam Desalegn inuu magacaabo 2ba R/wasaare ku-xigeen oo leh awood balaadhan. Waxay isla marahaantaa gacanta ku dhigeen arimaha ciidanka iyo maaliyada oo aanay u ogolayn in lagu soo faragaliyo. Sidoo kale siyaasadda arimaha dibadda oo ah meesha ay ka cabsanayeen saraakiisha TPLF in looga soo dhoco ayaa loo magacaabey Tedros Adhanom, oo ahaa Wasiirkii Caafimaadka kana mid ah Golaha Fulinta ee TPLF. Ninkan ayay la doonayeen Tigreegu inuu qabto jagada R/wasaarinimada.\nWaxaa hubaal ah inuu noqday R/Wasaare aan awood lahayn Hailemariam Desalegn oo jagada si kusime-nimo ah u sii hayn doona inta ay TPLF-tu ku heshiinayaan dhexdooda qofkii qaban lahaa jagadii uu baneeyay Meles. Inta ka horeysa, saraakiisha ciidanka iyo sirdoonka oo 90% ah Tigree ayaa gacanta si dhab ah ugu haynaya dalka, hadaanay mucaaradka Itobiya dagaal dhab ah u galin xoriyadooda ayuu ku soo gunaanaday warqad dheer oo ninkaa mucaaradka ah uu nala wadaagnay.


Wararka Maanta: Jimco, Oct 26, 2012-Magaalada Eskilstuna oo si weyn looga dabaal-degay munaasabadda Ciidul-Adxa (SAWIRRO)\nWararka Maanta- Jimco, Oct 26, 2012\nMagaalada Eskilstuna oo si weyn looga dabaal-degay munaasabadda Ciidul-Adxa (SAWIRRO) Jimco, October 26, 2012(HOL): Magaalada Eskilstuna ee Gobolka Sörmaland eedalka Sweden ayaa maanta si weyn looga xusay munaasabadda Ciidul-Adxa, iyadoo dadka Muslimiinta ah ee magaalada ku noolna ay meel ku wada tukadeen salaadda.\n<?xml:namespace prefix = o ns = "urn:schemas-microsoft-com:office:office" /> Dadka ayaa Salaadda ku tukaday goob aad u ballaaran oo ku taalla xaafadda Årby ee magaalada Eskilstuna, waxayna salaadda kaddib dadku isugu hambalyeynayeen munaasabadda ciidda, iyagoo isu gudbinayay hadallo is-marxabbeyn iyo kalgaceyl uu xambaarsan yahay, waxaana ka mid ahaa Ciid wanaagsan ama Ciid Mubaarak iyo iyagoo isugu duceynayay in uu Allaah sanadkan sanadkiisa ku gaarsiiyo wanaag iyo horumar.\nSidoo kale Dadka Soomaaliyeed ee ku dhaqan Magaalada Eskilstuna waxaa ay farxadda ciidda la wadaageen dadyow kale oo ka soo jeeda Wadamo Muslim ah, kuwaasi oo iyagana si weyn u faraxsanaa, isuguna hambalyeynayay munaasabadda ciidda.\nMagaalooyinka kale ee dalka Sweden sida Caasimadda Stockholm, caasimadda labaad ee Gothenburg iyo magaalooyin kale oo dalka Sweden ka mid ah ayaa iyana si weyn looga ciiday. Salaad Iidow Xasan (Xiis), Hiiraan Online\nMadaxda Dowladda oo hadallo ka jeediyay munaasabadda Ciidda oo Muqdisho lagu qabtay (SAWIRRO IYO COD) 10/26/2012 7:26 AM EST\nJimco, October 26, 2012(HOL): Madaxweynaha Jamhuuriyadda Federaalka Soomaaliya Xasan Sheekh Maxamuud ayaa saaka xarunta Madaxtooyadda marti qaad manaasabadda ciida darteed ah ugu sameeyey Masuuliyiinta Dowladdda federaalka Soomaaliya iyo marti sharaf kale. Ciidul Adxa oo maanta si weyn looga dabaaldegay Magaalada Nairobi 10/26/2012 7:01 AM EST\nJimco, Oktoobar, 26, 2012 (HOL) -Muslimiinta ku dhaqan magaalada Nairobi ee caasimadda dalka Kenya ayaa maanta siweyn ugu dabaaldegay munaasabadda Ciidda Barakeysan ee Ciidul Adxa , iyadoona la arkayay kumannaan dadweeyne ah oo saladda ciidda ku oogaya fagaareyaal kala duwan. Guud ahaan gobolladda Somaliland oo maanta si weyn looga Ciidday iyo madaxweynaha oo farriin u diray dadweynaha 10/26/2012 6:03 AM EST\nJimco, October, 26, 2012 (HOL)- Guud ahaan gobolada Somaliland, ayaa maanta si weyn loogu soo baxay munaasibadda Ciidal Adxa awgeed oo muslimimiintu si weyn u weyneeyaan, isla markaana salaala si balaaadhan loo oogo. Magaalada Baladweyne oo maanta si ka duwan sidii hore looga maamusay munaasabada Ciida 10/26/2012 5:50 AM EST\nJimco, Oktoobar, 26, 2012 (HOL) -- Guud ahaan marka la eego dunida muslimka maanta waxaa si isku mid ah looga dabaal-dagayaa munaasabada Ciidul-adxaa, gaar ahaan dalka Soomaaliya gobollada dalka ay ka socdaan fantisyo kala duwan oo loo dhigay maalinta weyn ee Ciidda. Muqdisho oo si weyn looga ciiday iyo Madaxda Dowladda oo Hambalyo ku Aaddan Ciidda u diray shacabka Soomaaliyeed 10/26/2012 5:43 AM EST\nDadweynaha ku nool magaalada Muqdisho ayaa si weyn u ciidaya maanta oo ay tahay maalintii koowaad ee Ciidul Adxa oo ka mid ah labada ciidood ee ay dadka muslimiinta ah ciidaan halkii sanaba, iyadoo madaxda dowladda Soomaaliya ay hambalyo ciiddan ku aaddan u direen shacabka Soomaaliyeed mee walba oo uu joogo. Diyaarado dagaal oo dadka ku nool Degmada Baardheere ee Gobolka Gedo ku qasbay inaysan Tukan Maanta Salaaddii Ciiddul Adxa 10/26/2012 4:26 AM EST\nJimco, Oktoobar 26, 2012 (HOL) — Diyaarado dagaal ayaa hakad ka geliyay dadka ku nool degmada Baardheere ee gobolka Gedo inay saakay tukadayaan salaaddii Ciidul Adxa, kaddib markii ay cabsi lasoo daristay dadka ku nool degmadaas oo ay ka taliso Al-shabaab. Madaxweynaha Soomaaliya oo ugu baaqay Xarakada Al-shabaab inay hubka dhigaan kana qayb-qaataan nabad kusoo celinta dalka 10/26/2012 4:12 AM EST\nJimco, Oktoobar 26, 2012 (HOL) — Madaxweynaha Soomaaliya, Xasan Sheekh ayaa ugu baaqay Xarakada Al-shabaab inay hubka dhigaan ayna ka qayb-qaataan dib u soo celinta nabadda Soomaaliya, isagoo sheegay inaan dagaal wax faa'iido ah lagu gaarayn. Soomaalida iyo Muslimiinta kale ee ku nool Magaalada Cape Town ee dalka Koonfurta Afrika oo Maanta si weyn u ciiday 10/26/2012 3:32 AM EST\nJimco, Oktoobar 26, 2012 (HOL) — Magaalada Cape Town ee dalka Koonfur Afrika ayaa si weyn loogu soo baxay salaadda ciidda iyadoo muslimiin aad u fara badan ay buux dhaafiyeen barxadaha lagu dukado salaadaha ciidda ee ku kala yaalla gudaha iyo duleedada magaalada. Ciidamada Milateriga Somaliland oo Hawlgalo ay sameeyeen kusoo qabtay Kooxo ka Ganacsada Tahriibinta Dadka 10/26/2012 3:21 AM EST\nJimco, Oktoobar 26, 2012 (HOL) — Ciidanka Milatariga Somaliland, ayaa hawlgalo ay sameeyeen deegaanka galbeedka Somaliland ku soo qabqabtay dad ka baayac mushtareeya tahriibiinta dadka, kuwaas oo isku xidhnaa ilaa magaalada Muqdisho, oo dadka tahriibaya soo anbabixiye, ahaydna sil silid dheer oo magalooyinka la marayo dadka soo dhaafiya, waxaana la sheegay in bilihii u dambeeyey si xawli ah ay u isticmaalaan dadka tabriibka ahi jidka Lawyo-cado una gudba xaga Jabuuti. Somali News\nMuslims in Somalia celebrate Eid amid improved security -Press TV 10/26/2012 5:17 PM EST Muslims across the globe are marking the Islamic holiday of Eid Ul Adha or the feast of Sacrifice. Mogadishu residents are optimistic following the improved security situation in Mogadishu. Experts warn war against Al Shabaab far from won -Standard 10/26/2012 5:16 PM EST They may have been routed from their stronghold of Kismayo, but the Al Shabaab militants could be re-grouping for a major assault on Kenyan and the African Union forces. Somalia's Al-Shabab Weakened -VOA 10/26/2012 5:15 PM EST The militant group al-Shabab is losing ground rapidly to Somali government troops and allied Kenyan and African Union soldiers. Most recently, the group lost the key port town of Kismayo, which served as a strategic base and an important source of revenue. But despite the military setbacks, al-Shabab’s top leadership is holding together at least for the time being and the group is promising a long war. Why Kenya could bear brunt of militia -Standard 10/26/2012 5:09 PM EST A few days before Kenyan Defence Forces (KDF) liberated the Somalia port of Kismayu, British journalist Mike Pflanz fired a warning shot to Kenya. US military base in Djibouti hub of its secret assassination drone war -Press TV 10/26/2012 5:05 PM EST A US military base in the impoverished African nation of Djibouti has served as the combat hub for the Obama administration’s expanding assassination drone missions against countries in the Middle East and North Africa. U.S. to spend $1.4B strengthening overseas Predator drone base -Defense Systems 10/26/2012 5:04 PM EST The United States is investing upwards of $1.4 billion in new funds to expand and strengthen its premier military base in the war on terrorism located in the Horn of Africa, reports the Washington Post. Al-Shabaab order woman stoned to death for sex offence -Daily Nation 10/26/2012 6:29 AM EST A young woman was stoned to death Thursday in Somalia after being convicted of engaging in out-of-marriage sex, reports say. Uganda threatens to pull out of Somalia over M23 rebels -Africa Review 10/26/2012 6:27 AM EST Kampala yesterday said it was considering three options, including withdrawing from the Somalia peacekeeping mission, following a UN report alleging that Uganda and Rwanda are supporting M23 rebels who are fighting the DR Congo government. SOMALIA: IDPs in Luuq seek more assistance -IRIN 10/26/2012 3:44 AM EST NAIROBI, 22 October 2012 (IRIN) - Thousands of internally displaced people (IDPs) in Luuq, in Somalia's southern Gedo Region, say their overcrowded settlements are desperately short of basic needs, from shelter to clean water. FOOD: The state of African wheat research -IRIN 10/26/2012 3:42 AM EST JOHANNESBURG, 24 October 2012 (IRIN) - Researchers in Africa are identifying ways to improve domestic wheat production in the face of sub-optimal conditions and stiff international competition. Uganda mulls peacekeeping missions after UN Congo charges -Reuters 10/26/2012 3:37 AM EST KAMPALA, Oct 25 (Reuters) - Uganda will reassess its military and peacekeeping operations in regional hotspots, a government minister said on Thursday, after the United Nations accused it and neighbouring Rwanda of backing Congolese rebels. Zanzibar unrest reflects anger along Swahili coast -Reuters 10/26/2012 3:36 AM EST in common with Somalia, torn by Islamist rebellion, and with Kenya, where a storm is brewing over demands for the touristic coastal strip to secede. Six killed in bomb attack on bus in Somalia -AFP 10/26/2012 3:35 AM EST MOGADISHU: At least six civilians were killed in war-ravaged Somalia after their bus was hit close to the frontline with Al Qaeda linked Shebab fighters, witnesses said yesterday. 'Al Capone' strategy to defeat piracy -Telegraph 10/26/2012 3:34 AM EST The US has proposed an 'Al Capone' strategy of targeting 12 'kingpins' who control Somalian piracy, in an ambitious new drive to crush the threat within two years, a senior official has said. Shabaab came, attacked but didn’t conquer town -Standard 10/26/2012 3:30 AM EST For a visitor to Garissa Town, the cloud of uncertainty and insecurity hanging over the sun-baked town is obvious. AMISOM troops arrest 72 Somali militants -UPI 10/26/2012 3:28 AM EST KIGALI, Rwanda, Oct. 25 (UPI) -- Kenyan AMISOM troops have arrested 72 militants in Somalia. Opinion | Sports | Somali Music | Somali Map All Rights Reserved Copyright. © 1999-2013, www.hiiraan.com


Qaabka loo cusbooneysiiyo qaabka 4.1 oo leh astaan cusub, astaamo iyo waxyaabo badan | Abuurista khadka tooska ah\nIn kasta oo aan wajaheyno kororka Adobe XD, Sketch wali waa codsi gaar ah oo loogu talagalay naqshadeynta barnaamijka iyo bogga, iyo dhammaan qaybaha ka kooban iyaga. Taasi waa sababta kooxda ka dambeysa horumarinteeda ay u sii wadaan inay si adag u shaqeeyaan si ay u keenaan cusbooneysiin.\nNooca 4.1 ayaa la sii daayay maalmo ka hor oo ka mid ah sheekooyinka cusub, sida astaamaha cusub, waa maxay noqon laheyd a interface dib loo rogay iyo qaabeynta mar kale ka icon. Cusbooneysiintaani waa u bilaash kuwa leh arjiga, oo hadda ku kacaya .94,45 XNUMX.\nIsbedelka ugu muuqda waa astaanta barnaamijka. Horaa loo oran karaa macsalaameyn dheemankaas oo leh gradients fara badan waafaqsanaanta waxa noqon kara mugga dhagaxaas qaaliga ah ee qiimaha sare loo adeegsaday sida cunsurka ugu caansan marka la xasuusto codsigan. Hadda astaanta waxay u socotaa midabadaas fidsan, kuwaas oo ah ereyga loogu talagalay inta badan astaamaha iyo astaamaha adeegyo iyo barnaamijyo kale oo badan.\nShahaadiyaasha ayaa sidoo kale laga saaray astaamaha barnaamijka, iskuna amaahiyaan inay haystaan luqad naqshad badan in lala socdo gacanta naqshadeynta astaanta. Bohemian Coding, oo ah mid ka mid ah horumariyeyaasha 'Sketch', ayaa sheegay in muuqaalkan fidsan loo gudbin doono qaybaha kale ee barnaamijka iyo aqoonsiga Sketch bilaha soo socda.\nIlaa cusbooneysiintan, tusaale kasta oo astaan dukumiinti ah, waad awoodi kartaa tirtir qoraalka iyo sawirada sidii loo badalay. Sketch 4.1, waxaad sidoo kale ku sixi kartaa wax kasta oo astaamaha ah, illaa iyo inta ay isku cabir yihiin, taas oo kuu oggolaaneysa inaad ku beddesho nooca "off" ee badhanka leh nooca la hagaajiyay\nHorumarinta kale waa awooda lagu ilaaliyo feylasha iyada oo loo marayo Sketch Cloud, oo ah ikhtiyaar ku cusub liiska "Ku dhaji qaabka" Marka aad rabto inaad qoraalka hodanka ah ku dhajiso barnaamijka, qaababka, ikhtiyaarrada iswaafajinta toosan iyo toosan iyo noocyo wanaagsan oo cayayaanno ah ayaa la horumariyay.\nWadada buuxda ee maqaalka: Hal-abuurka internetka » Qalabka Naqshadeynta » Sawirka 4.1 wuxuu keenayaa isdhexgal dib-u-habeyn ah barnaamijkan naqshadeynta dhijitaalka ah\nWabi ka kooban 10.000 oo buug ayaa buuxiyay jidadka magaalada Toronto


Monday July 10, 2017 - 21:26:05 in Wararka by Super Admin\nR/wasaaraha xukuumadda Ciraaq Xeydar Alcabaadi oo khudbad Ka Jeediyay Telefeshinka Afka Xukuumadda ku hadlay ayaa ku dhawaaqay ‘Guul weyn’ oo ay ka gaareen dagaalkii Muusil.\nHoggaamiyahan Shiiciga Xagjirka ah ayaa isagoo hadlayay yiri "waxaan halkan caalamka oo idil uga sheegaynaa in ay fashilantay oo ay dhammaantay Dowladdii Khuraafada Argagaxisada ee sedax sanadood ka hor looga dhawaaqay magaalada Muusil”.\nDabaal degyo ay dhigayaan kumanaan katirsan maleeshiyaadka Shiicada ayaa ka bilaawday xaafadaha burbursan ee magaalada Muusil waxayna sheeganayaan in ay ka adkaadeen xoogaga dowladda Islaamiga ah oo muddo 9 bilood ah si geesinimo leh uga dagaallamayay magaalada.\nR/wasaaraha Xukuumadda Ciraaq ayaa qiray in dhankooda ay ku adkaan doonto sugidda ammaanka magaalada sababa la xiriiro unugyo katirsan xoogaga IS oo geysan doona qaraxyo iyo weeraro ka dhan ah xarumaha xukuumadda.\nAl-Cabaadi mar uu hadlayay wuxuu boggaadiyay Maleeshiyaadka Shiicada ee gummaadka daran ugeystay muslimiinta sunniga ah wuxuuna si gaar ah ammaan ugu jeediyay wadaadada shiicada ah ee soo saaray fataawaadkii xasuuqa u horseeday Muslimiinta sunniga ah.\nDhinaca kale isbaheysiga Caalamiga ah ee dagaalka kula jira xoogaga IS ayaa iclaamiyay in ay ku guuleysteen dagaalkii Muusil oo qaatay muddo 9 bilood xiriir ah sida uu sheegay Afhayeenka isbaheysiga oo war kasoo saaray taliska ciidanka Mareykanka ee wadanka Kuwait.\nWariyaal ku sugan wadanka Ciraaq ayaa soo sheegay in 90% magaalada Muusil ay ku burburtay duqeymo bahalnimo ah oo ay geysteen diyaaradaha dagaalka isbaheysiga caalamiga ah, inta badan dhismayaashii caanka ahaa ee magaalada ayaa isku bedelay lama degaan halka duqeymo xagga cirka ah lagu burburiyay shanta buundo ee magaladaasi ka dhisnaa.\nSanaddii 20014 ayuu Sheekh Abuu Bakar Baghdaadi Masjidka Al-Nuuri ee Magaalada Muusil uga dhawaaqay Khilaafa Islaami ah wixii xilligaasi ka dambeeyay ayay Dowladda islaamiga ah wajahday duullaan caalami ah halka dhanka kalane ay dagaallo ku iclaamisay jamaacaad islaami ah taasi oo kala qeyb sanaan daran u horseedday jihaadka caalamiga ah ee lagula jiro America iyo xulufadeeda.\nMagaaladan waxay marti gelisay gabood falladii ugu xumaa ee lagula kacyo dadka muslimiinta sunniga ah, kumanaan qoys ayaa lagu laayay duqeymo diyaaradeed halka dad barakacayaal ah ay toogasho ku dileen maleeshiyaadka shiicada ee xashdiga loo yaqaan.\nHoos Ka Daawo sawirrada Burburka gaaray Muusil iyo diifta ay wajahayaan dadka shacabka ah.


BOOSAASO, Puntland- Ciidamada ammaanka gobolka Bari, ayaa howlgal ay ka sameeyeen xarunta ganacsiga Boosaaso, waxay kusoo qabteen Qaraxyo iyo rasaasta loo isticmaalo Hoobiyaasha, sida ay xaqiijiyeen saraakiisha gobolka.\nShir jaraa'id oo ay saxaafadda magaalada Boosaaso ugu qabteen taliska qaybta Booliiska gobolka Bari, ayay ku shaaciyeen inay soo qabteen Qaraxyo kuwa gacanta laga tuuro ah iyo raasaas.\nWaxay intaas ku dareen inay gacanta ku hayaan raggii watay oo ay ku socoto baaritaan, dhawaana ay usoo gudbin doonaan warbaahinta xogta eedaysanayaashaas.\nTaliye ku xigeenka Ciidanka Booliiska Gobolka Bari Axmed Jaraale, ayaa Warbaahinta u sheegay in ciidamadu ballaariyeen howlgalkooda magaalada Boosaaso, islamarkaana ay gacanta kusoo dhigeen dad badan oo laga shakiyay.\nFaah faahin dheeraad ah kama aysan bixin halka laga soo qabtay qaraxyadan oo yimid xilli amniga magaalada Boosaaso uu aad u liito islamarkaana dhawaan lagu dilay Bambaanooyinka gacanta laga tuuro ciidamo katirsan kuwa ilaaliya Waddooyinka (Taraafiko).\nSidoo kale waxaa isku day dil ka bad-baaday todobaadkii hore taliyaha Dekedda magaalada Boosaaso.\nMallayshiyaad katirsan Daacish iyo Shabaab ayaa inta badan falal amni darro ka gaysta gobolka Bari.\nSocdaalkan ayaa kusoo beegmay xilli wufuud kala duwan ay ku qulqulayaan magaalada Boosaaso halkaasoo....\nPuntland 29.11.2017. 11:22


Bogga ugu weyn » Maqaallada Wararkii Ugu Dambeeyay » Jebinta Wararka Caalamka » Wararka Seychelles » Shan xeebood oo aysan seegin inta ay fasax ku joogaan Seychelles\nJebinta Wararka Caalamka • dhaqanka • Warshadaha Warshadaha • News • Wararka Seychelles • Dalxiiska • Cusbooneysiinta Socdaalka Safarka • Wararka kala duwan\nWaxay caan ku tahay quruxdeeda dabiiciga ah iyo dhirta iyo duunyada cajiibka ah, xeebaha ku dheggan buluugga buluugga ah iyo biyaha diirran ee Seychelles ayaa isku soo jiidaya. Laga soo bilaabo bilaa-jilicsan budo-jilicsan ilaa fiditaanno dhaadheer oo calaacal ah iyo xargo-fuulan, jasiirad kasta waxay haysaa qarsoodi “anse.”\nSeychelles waa jasiirad ku taal Badweynta Hindiya oo leh in ka badan 100 jasiiradood oo qurux badan magaceeda.\nWaxaa jira in ka badan 120 xeebood oo cajiib ah oo lagu raaxeysto inta la booqanayo qarankan jannada ee ay ka buuxaan farxadaha baddu.\nHalkan waxaa ah 5 xeebood ee ugu sarreeya oo ay tahay inay ku jiraan liistada booqashada dalxiis kasta markay tahay Seychelles.\nIyada oo in ka badan 120 xeebood laga dooran karo kaliya saddexda jasiiradood ee ugu waaweyn Seychelles, halkan waxaa ah shan xeebood oo gabi ahaanba ku jira liistada joogsi kasta ee booqde.\nMeel qarsoodi ah oo qarsoodi ah, oo ku taal La Digue, Anse Cocos waxay ku taal xeebta bari ee jasiiradda yar ee Seychelles waxaana kaliya oo lagu tagi karaa 30 daqiiqo oo socod ah, ama waddo laga soo qaado Grand Anse ama jihada kale Anse Fourmis. In yar oo si fiican looga yaqaan Anse Source D'Argent oo aad loo sawiro, oo ay la wadaagto astaamo isku mid ah, Anse Cocos oo qurux badan ayaa aad loogu qiimeeyay dhinacyadeeda qarsoon, taas oo ka dhigaysa dhammaan soo jiidashadeeda.\nWaxaa loo yaqaanaa xeebta ugu caansan Praslin, Anse Lazio waxay inta badan ku jirtaa tobanka xeebood ee ugu sarreeya adduunka. Waardiyayaashii dahabka ahaa ee waayeelka ahaa waxay waardiye ka taagan yihiin labada daraf ee fidinta sawir-qumman ee ciid cad oo jilicsan oo u horseedaya biyo saafi ah, oo ku habboon dabaasha iyo dabacsashada. Waa waajib liis kasta oo soo -booqde ah, Anse Lazio ayaa weli ah mid la isku raacsan yahay oo ma niyad jabin doonto.\nMid kale oo la jecel yahay oo ku yaal Praslin, Anse Georgette oo aad u fiican ayaa u qalantaa socod 30-daqiiqo ah iyada oo loo marayo dhulka raaxada leh ee Constance Lemuria Resort. Haddii kale, waxaa lagu heli karaa doon. Haddii aad gaarto Anse Georgette, waxaa hubaal ah inaad ku guuleysan doontid ciid jilicsan oo boodh ah oo ay ku xardhan yihiin ubaxleyda kuleylaha leh, iyo sidoo kale meel aad u qurux badan oo qiiqa.\nWaxaa lagu tilmaamaa inay tahay xeebta ugu sawirrada badan adduunka, oo lagu gaari karo baaskiil wadista La Digue's L'Union Estate, astaantaas gaarka ah waxaa lagu qiimeeyaa dhagaxa weyn ee dhagaxa ah laakiin sidoo kale ciiddeeda jilicsan ee jilicsan iyo biyaha turquoise cad. Iyada oo ay gabaad ka dhigtay xeebta, baddu si aan kala go 'lahayn ayay u deggan tahay Anse Source D'Argent, taas oo ka dhigaysa mid ay jecel yihiin qoysaska iyo lammaaneyaasha doonaya in ay hirarku ruxaan ama ay isku dayaan in ay dhuuqaan. Waa waajib, haddii aad ku jirto La Digue!\nBadanaa waxaa lagu tilmaamaa “neefsasho” ama xitaa “aad u fiican,” Anse Takamaka waa mid ka mid ah xeebaha Mahé ee ugu cajiibka badan. Waxay ku taallaa koonfurta Mahé, Anse Takamaka waxay astaan u tahay xeebta kaarka kaamilka ah, halkaas oo biyaha duurjoogta ee Badweynta Hindiya ay yimaadaan xeebta.\nWarar dheeraad ah oo ku saabsan Seychelles\nIsgoysku wuxuu si ku meel gaar ah u bilaabayaa Meel firfircoon ...\nLotte Hotels & Resorts Magacyada Maamulaha cusub ee Ameerika


DHAAYAHA SAXAAFADDA Q-12AAD W/Q: Xasan Maxamed Xaaji “Duusoos” | Laashin iyo Hal-abuur\nDHAAYAHA SAXAAFADDA Q-12AAD W/Q: Xasan Maxamed Xaaji “Duusoos”\nXayeysiintu waa nooc dacaayad ganacsi ah oo loo sameeyo kor u qaadidda iibinta wax soo saarka ama adeeg iyada oo la adeegsanayo warbaahin kala duwan, farriintana waxaa lagu gaarsiiyaa qaab boos lacag ah. Tusaale ahaan, farriintu waxay ka koobnaan kartaa qoraal iyo muuqaal waxaana loola jeedaa koox bartilmaameed gaar ah leh. Marka loo eego tarjumaad ballaaran xayeysiinta, sidoo kale waxaa loola jeedaa faafinta koox dano ah fikradaha iyo qiyamka hadba waxa la doonayo in la baahiyo si loo iibsado.\nUjeeddada xayeysiinta ayaa ah in suuqa galiyo wax soo saarka ama adeegyada shirkadda iyadoo ujeeddadu tahay in saameyn lagu yeesho dabeecadaha qofka macaamilka ah lana abuuro xiriir lala yeesho macaamiisha. Waxaa jira dhowr siyaabood oo lagu gaari karo saameyn iyada oo loo marayo xayeysiinta marka loo qaabeeyo si waafaqsan shuruucda gaarsiinta si aad u ballaaran. Xayeysiintu waxay ku saabsan tahay muujinta faa’iidooyinka badeecad ama adeeg, tusaale ahaan iyada oo la isbarbardhigo kuwa la tartamaya, lana muujiyo faa’iidooyin wax ku ool ah oo lala leeyahay ama la muujiyo dhibaatooyinka soo raaca iyo xaaladda bulsho ee ay bixiso markaas.\nXayeysiintu waxay ka mid tahay isgaarsiinta ujeeddadeeduna waxay tahay inay ku wargeliso macaamiisha mustaqbalka waxyaabaha ku saabsan alaabada iyo adeegyada iyo sida ay u isticmaali lahaayeen una heli lahaayeen. Warbaahinta badankood maanta waxay u shaqeeyaan sidii marin loogu talagalay farriimahaan. Telefishanka, raadiyaha, filimada, wargeysyada, ciyaaraha fiidiyowga, internetka iyo looxyada wargeysyada ayaa tusaale u ah kannaallada. Xayeysiintu badanaa waxaa dhiga wakaaladda xayeysiinta oo ka wakiil ah shirkad. Ii oggolow inaan sooyaalka xayeysiinta ee hal waddan kula wadaago, si aan tusaale guud uga qaadanno.\nTaariikhda xayeysiinta Iswiidhan:\nEreygu wuxuu ka yimid Jarmalka “reklame” oo ka yimid Faransiiska “réclame” wuxuuna ku jiray luqadda Iswidishka ilaa 1831-dii. Nooca ugu da’da yar uguna fudud ee xayeysiintu waa habka “ereyga afka”, yacni xan ayaa dadka ku dhex faafta wax soo saar ama adeeg. Faafintaan xanta ayaa lafdhabar u ah qeyb weyn oo ka mid ah xayeysiinta, gaar ahaan marka ganacsiyadu ay doonayaan inay dhisaan astaan adag ayna xoojiso sumcadda shirkadda ama muuqaalkeeda. Markii luuqad qoran, buugaag iyo daabacaadda buugaagta dambe la allifay, waxaa la soo kordhiyay fursadda macaamiisha loogu mari karo waddooyin cusub. Qaabka fiican ee loo suuq geeyo ayaa ahayd in la isticmaalo sawirrada si looga wargeliyo qofka ganacsigiisa. Kabuhu wuxuu sameyn karaa: calaamado muujinaya kabo ka baxsan aqoon isweydaarsigiisa. Markaa waxaa suurta gashay in la soo saaro fariin xayeysiin ah oo la keydin karo lana rari karo lana gaarsii karo dad aad u tiro badan waqtiyo iyo goobo kala duwanna jooga. Horumarinta xayeysiintu waxay ka billaabantay dunida reer galbeedka intii lagu jiray qarnigii 19-aad markii akhriska iyo dhigaalku ay kordheen. Wargeysyada iyo joornaallada ayaa daabacay xayeysiis waxayna billaabeen inay u isticmaalaan lacagaha soo gala dhaqaalahooda. Xayeysiinta bannaanka, gaar ahaan magaalooyinka, ayaa kordhay, intii lagu jiray qarnigii 20-aad. Warbaahin cusub ayaa ku timid qaab raadiye, TV, filim, internetka iyo aalado kale oo dijitaal is-dhexgal ah.\nIsla mar ahaantaana, cilmi baaris ayaa laga sameeyay agagaarka xayeysiinta, casharradu waxay ka yimaadeen sayniska habdhaqanka sida cilmi-nafsiga iyo cilmiga bulshada. intii lagu jiray qarnigan, aqoonta ayaa korodhay sida xayeysiintu door muhiim ah uga ciyaari karto iibka shirkadaha. Laga soo billaabo: 1980-yadii iyo wixii ka dambeeyay, xayeysiinta sii kordheysay ayaa lala xiriirinayaa horumarinta sumadaha shirkadaha. Waxay sidoo kale macnaheedu tahay in isgaarsiinta suuq-geynta ee ballaaran ay noqotay mid aad muhiim ugu ah qabashada xaddiga aagagga iyo waxqabadyada horay loogu tilmaamay xayeysiinta. Tusaale cad oo ku saabsan isbeddelkaani waa ururka Xayeysiinta Iswiidhan oo sannadkii 2009 u baddalay magaceeda Sveriges Kommunikationsbyråer (Wakaaladda isgaarsiinta ee Sweden).\nUjeeddada xayeysiintu waa in la abuuro farriimo dadka ka dhiga inay wax cunaan. Farriimaha ayaa sidaas oo kale ula mid ah macaamiisha kuwa cusub ee mustaqbalka iman kara ee la xiriira alaabada shirkadda. Alaabtu waxay noqon kartaa badeecad, sida baabuur ama shay dhar ah. Badeecadu sidoo kale waxay noqon kartaa adeeg, sida caymiska ama hagaajinta gaariga. Hal dariiqo oo lagu gaaro koox bartilmaameed ah waxay noqon kartaa in lagu bartilmaameedsado dadka saamaynta bulsheed ku leh hareerahooda. Macaamiishaas waxaa badanaa loogu yeeraa cosmopolitans waxayna inta badan firfircoon yihiin oo bulsho ahaan ku wajahan gudaha, tusaale ahaan, koox saaxiibtinimo ama koox shaqo. Waxaa loogu yeeraa hal-abuurayaal qaabka habka korsashada ee wax soo saar, waana macaamiisha inta lagu jiro wajiga hordhaca ee wareegga nolosha badeecada doorta inay iibsadaan adeeggaas. Aragtida bulshada, qiyamka iyo caadooyinka isticmaalku had iyo jeer waxaa qabta hareeraheeda.\nInta badan xayeysiinta oo dhan waa xayeysiis macluumaad ah oo macnaheedu yahay helitaanka macaamil, qaataha, si loo ogaado alaabooyin cusub, loo dhiso astaan sumcad leh suuqa lana soo gudbiyo qiimaha macaamiisha. Sawirka astaanta adag ayaa muhiim u ah alaabada qaarkood, sawirku waa aragtida macaamilka ee sheyga, badiyaa ku xiran astaanteeda. Alaabada qaaliga ah sida gawaaridu waxay ku xirantahay muuqaal adag, halka badeecooyinka sida dhaqsaha badan loo cuno iyo kuwa raqiiska ah sida xanjada ay aad ugu tiirsanyihiin sumad adag oo uu macaamilku ku dooran karo. Haddii soo diraha uu la kulmo tartan, xayeysiinta qancinta ayaa laga yaabaa inay ka sii muhiimsan tahay. Xayeysiinta ayaa looga dan leeyahay in lagu qanciyo macaamiisha in wax soo saarka shirkaduhu ay yihiin kuwa ugu fiican suuqa, si looga dhigo macaamiisha inay si toos ah u iibsadaan wax soo saarkooda, isla markaana loo wanaajiyo muuqaalka shirkadda.\nWaxaa jira noocyo kala duwan oo xayeysiin ah waxaana loogu talagalay qaabab kala duwan oo ku xiran hadba nooca dhexdhexaadka ah, yacni kannaalka aad dooratid inaad ku gaadho. TV-ga, raadiyaha iyo xayaysiinta wargeysyada ayaa ah tusaalooyinka qaarkood. Xayeysiintu waxay u qaybsan tahay laba qaybood oo waawayn, xayeysiisna leh soo diraha cad iyo xayeysiinta qarsoon. Ku xayeysiinta qof diraa cad ayaa sidoo kale ku cad ujeedkiisa oo ah in macaamiisha ay iibsadaan wax soo saarkooda iyadoo aan loo eegin xayeysiinta qarsoon ee ku adag macaamiishu inay ogaadaan.\nXayeysiinta aan tooska ahayn:\nXayeysiinta aan tooska aheyn waa xayeysiinta aad ogtahay inay jirto iyadoon shirkad run ahi suuq geyn. Tusaale ahaan, Apple waxay leedahay summad aad u xoog badan, wax soo saarkooduna uu soo jiidasho badan yahay iyagoon suuq badan lahayn. Summaddaas ayaana sababeysa si ay uga soocnaato tartamayaasheeda sidaasna ay isu muuqato. Jalleecada hore ee sumadda, annaga bani-aadamka ah waxaan si toos ah u soo qaadaneynaa gabagabo ku saleysan waxa aan nafteenna u maleyno. Tan waxaa lagu soo koobi karaa iyadoo ay tahay dadka go’aamiya awoodda astaanta, iyadoo lagu saleynayo waxaan ognahay, aragnay oo aan maqalnay astaanta muddo dheer. Tani waa xayeysiin aan toos ahayn. Tani waxay u dhacdaa siyaabo kala duwan marka ay dadku wada hadlaan. Waxa aad saameyn ku wada yeelaneysaan idinka oo ka wada hadlaya wanaag ama xumaan ku saabsan wax soo saar, adeeg shirkadeed, sidaa darteedna aad u xoojineysa ama hoos ugu dhigeysa qiimaha shirkaddu u leedahay dadkaas .\nDhiirrigelinta iibka waxaa lagu tilmaami karaa inay tahay dadaal muddo-gaaban ah oo lagu dhiirrigelinayo iibsashada ama iibinta alaab ama adeeg. Tan waxaa ku jira qiimo dhimis, dalabyo gaar ah, rasiidyo iyo bannaanbaxyo, iwm. Waxaana dhacda inay si joogto ah u siiso macaamiisha sabab ay dukaanka uga adeegtaan waxayna sidoo kale siisaa macaamiisha ujeeddooyin ay ku tijaabWiyaan alaabta cusub ee shirkadda.


Ciidanka dowladda iyo kuwa Itoobiya oo dib u qabsaday deegaanka Halgan ee gobolka Hiiraan – Bulshoweyn Online | Your Source Of News And Entertainment\nCiidanka dowladda iyo kuwa Itoobiya oo dib u qabsaday deegaanka Halgan ee gobolka Hiiraan\nWararka naga soo gaaraya deegaanka Halgan ee gobolka Hiiraan ayaa waxay sheegayaan in howgal ay si wadajir ah u qaadeen ciidamada Itoobiya iyo kuwa dowladda federaalka Soomaaliya ay suurto gashay inay deegaankaasi dib u qabsadaan.\nDeegaanka Halgan oo ku yaalla inta u dhaxeeysa magaalooyinka B/weyne iyo Buulo-burte ayaa waxaa hore ugu sugnaa dagaalyahanadda Al-shabaab, waxaana saakay suurto-gashay in ciidamada dowladda oo garab ka helaaya kuwa Itoobiyaanka ah ay halkaasi dib u qabsadaan.\nHowlgalkaan ayaa kusoo beegmaya, xilli saacadaha soo socdo la filaayo in madaxweynaha Jamhuuriyadda Federaalka Soomaaliya Mudane Maxamed C/laahi Farmaajo uu socdaalkiisii ugu horeeyay ku tago magaalada Addis Ababa ee dalka Itoobiya.\nCiidamada Itoobiya ee ku sugan dalka Soomaaliya ayaa maalmihii ugu dambeysay waday dhaq-dhaqaaqyo ay uga baxayaan magaalooyinka qaarkood oo dalka ku yaalla.\nSarkaal ka tirsan ciidamada dowladda Soomaaliya ee gobolka Hiiraan ayaa warbaahinta Bulshoweyn u xaqiijiyay in saakay ay si nabad-gelyo ah ay dib ula wareegeen deegaanka Halgan.\nDagaalyahanadii Al-shabaab ee hore ugu sugnaa deegaanka Halgan ayaa la sheegayaa inay halkaasi isaga baxeen maalintii Isniinta ahayd ee lasoo dhaafay.\nDeegaanka Halgan ayaa ka mid ah deegaanada ku yaalla gobolka Hiiraan oo sida weyn u saameeysay abaaraha baahsan ee ka jira qeybo ka mid ah gobolada dalka Soomaaliya.


Wararka Maanta: Isniin, Oct 19, 2020-Cabdiraxmaan Cabdishakuur oo madaxda dowladda ugu baaqay inay siidaayaan weriye Cabdullaahi Kulmiye\nWariyaha ayaa wuxuu u xiran yahay Hay’ada Sirdoonka iyo Nabad Sugida Qaranka ee NISA, kadib markii uu wareystay Ganacsade Abuukar Cumar Cismaan, oo taageeray fikirka Al-Shabaab.\n“Waxaan ugu baaqayaa madaxda dowladda inay sii daayaan wariye C/ laahi Kulmiye Cadow, oo si xaq daro ah ugu xiran," ayuu yiri Cabdiraxmaan Cabdishakuur Warsame.\nCabdiraxmaan Cabdishakuur ayaa ku eedeeyay xarriga weriyaha inuu ka dambeeyo taliyaha nabad sugida Fahad Yaasiin, oo mar soo noqday weriye katirsan Aljazeera islamarkaana wareysan jiray saraakiisha Al-shabaab.\n“Ma jirto cid soo xirtay, xorriyaddana uga qaadday taliyaha Nabad sugidda markii uu isagoo Aljazeera u shaqeeya duurka ku soo waraysan jiray madaxda sare ee argagexisada Al-shabaab,” ayuu hadalkiisa raaciyay hoggaamiyaha wadajir.\nWeriye Cabdullaahi Kulmiye Cadow ayaa habeenkii labaad ku hoyday xabsiga, iyadoo aan dowladdu weli sheegin sababta loo xiray.


Guddoomiye Yarisow oo Ankara kaga qeyb galay Shirka Guud ee Midowga Caasimadaha Adduunka “SAWIRRO | Somali National Television - sntv.so\nHome WARARKA MAANTA Guddoomiye Yarisow oo Ankara kaga qeyb galay Shirka Guud ee Midowga Caasimadaha...\nGuddoomiye Yarisow oo Ankara kaga qeyb galay Shirka Guud ee Midowga Caasimadaha Adduunka “SAWIRRO\nAnkara, Sebteembar 5, 2018: Duqa Muqdisho ahna Guddoomiyaha Gobolka Banaadir Mudane Cabdiraxmaan Cumar Cusmaan (Eng. Yarisow) oo uu wehelinayo Danjiraha Soomaaliya ee Turkiga Mudane Jaamac Cabdullaahi Maxamed ayaa ka qayb galay Shirka Guud ee Midowga Caasimadaha Adduunka oo maanta lagu qabtay magaalada Ankara ee Dalka Turkiga.\nPrevious articleMadaxweyneyaasha Soomaaliya, Eritrea iyo RW Itoobiya oo ku kulmaya Asmara\nNext articleDowladaha Soomaaliya,Eritrea iyo Itoobiya oo ka wada hadlay arrimaha ka dhextaagan Jabuuti iyo Eritrea.